Қирғизистон суди собиқ президент ҳукмини қайта тиклади\nҚирғизистон суди собиқ президент ҳукмини қайта...\n19.10.2021 17:45 0 3400\nҚирғизистон Олий суди республиканинг собиқ президенти Алмазбек Атамбаевнинг 2013 йилда жиноий тўда бошлиғи Азиз Батукаевни ноқонуний озод қилиш ҳақидаги ишини қайта тиклади. Бу ҳақда Қирғизистон собиқ раҳбарининг адвокати Сергей Слесарев маълум қилди.\nУнга кўра, энди Атамбаев яна 11 йилга озодликдан маҳрум этилган деб ҳисобланади.\nАдвокатнинг қўшимча қилишича, Олий суд бундай қарорни Бош прокуратуранинг илтимосига биноан қабул қилган, улар ҳукмни бекор қилиш тўғрисидаги қарорни ёлғон ва ўйлаб топилган дея ҳисоблаган.\n«Яъни, суд жазони ноқонуний равишда бекор қилинганига рози бўлди», – деди Слесарев.\nАдвокатнинг қўшимча қилишича, энди Олий суд яна ўша ишни кўриб чиқиши ва бошқа қарор қабул қилиши керак бўлади.\nШу билан бирга, у қарор аслида қабул қилинганини ва расмий кенгаш бўлиши эҳтимоли борлигини таъкидлаган.\nАтамбаев жиноий тўда бошлиғи Азиз Батукаевни озод қилгани учун коррупцияда айбланиб, 11 йилу икки ойлик қамоқ жазосига ҳукм қилинган.\nҚирғизистоннинг собиқ президенти унга қўйилган барча айбловлар сиёсий эканлигини даъво қилмоқда. 2020 йил ноябрь ойида суд сиёсатчига ҳукм сифатида тайинланган 11 йил ва икки ойлик қамоқ жазосини бекор қилди. Кейин иш қайта кўриб чиқишга юборилди.\nШу билан бирга, суд 2019 йил ёзида Атамбаевни Қўй-Тош қишлоғидаги қароргоҳида ушлаб туриш пайтида бошланган тартибсизликлар ҳақидаги собиқ президентга қарши жиноят ишларини кўриб чиқишни бошлади. Собиқ президентга коррупция, ноқонуний бойлик орттириш, ҳокимиятни қўлга киритишни уюштириш, шунингдек қаршилик пайтида тарафдорлари томонидан махсус кучлар аскарини ўлдириш айбловлари қўйилган.\nҚирғизистон коррупция Олий суд алмазбек атамбаев\nЖамият 30/11, 20:14\nКоррупцияга қарши курашишда яна бир қадам ташланди\nХориж 30/11, 14:48\nҚирғизистонга кириш тартиби декабр ойидан ўзгаради\nХориж 28/11, 10:57\nҚирғизистонда сайловлар бўлиб ўтмоқда\nПрезидент ҳокимларга шошилинч топшириқ берди\nЭнди участка уй қуриш ва таъмирлаш учун ҳам субсидия берилади\nMobiuz'нинг 5G тармоғи синов тариқасида ишга туширилди (видео)\nҚуллик йўқолмаган, номлари замонавийлашган холос...\nТуманлараро патрул-пост хизмати бўлинмалари ташкил этилади — президент фармони\n«Facebook» Шавкат Мирзиёевга миннатдорлик билдирди\nТалаба қиз ётоқхонанинг баланд қаватидан ўзини ташлади\nОлимлар қон босимини тез пасайтиришга ёрдам берадиган ичимликни аниқлашди\n#Шавкат Мирзиёев - 2606\n#Омикрон - 20\n#коронавирус - 5182\n#уй-жойлар - 81\n#Россия - 1697\n#Президент - 952\n#COVID-19 - 940\n#об-ҳаво - 949\n#Тошкент - 1552\n#видеоселектор - 183\n#Шерзод Шерматов - 102\n#Лионел Месси - 172\n#Олтин тўп - 25\n#Қозоғистон - 757


Мәмлекетлик хызметлер орайы арқалы жоқары оқыў орынларына ҳүжжет қабыллаў тәртиби қандай болады? (толық мағлыўмат) » KarInform\nҲуқықтаныўшы ҳәм блогер Хушнудбек Худайбердиев өз каналында «Өзбекстан» телеканалының «Муносабат» ток-шоусында Мәмлекетлик хызметлер агентлиги бөлим баслығы Улуғбек Маҳмудов қабыллаў процесине байланыслы төмендеги мағлыўматларды билдирип өткени ҳаққында жазды:\n- қабыллаў процеси ўақтында мәмлекетлик хызметлер орайлары 3 сменада, дем алысларсыз, күни-түни 24 саат жумыс ислейди ҳәм абитуриентлерден ҳүжжетлерди қабыл етеди;\n- мәмлекетлик хызметлер орайларында төмендегилер ушын ҳүжжетлер қабыл етилмейди: магистратура, сыртқы бөлим, жеке меншик жоқары оқыў орынлары және әскерий билимлендириў мәкемелери. Басқа жоқары оқыў орынларына ҳүжжетлер қабыл етиледи;\n- ҳүжжет тапсырыў ушын тек ғана паспорт және диплом (аттестат) болыўы керек. Быйылғы жылдан баслап медициналық мағлыўматнама (086-форма) және 3х4 см өлшемдеги фотосүўретти тапсырыў шәрт емес;\n- быйылғы жылдан баслап абитуриентлер паспорты ҳәм дипломының түп нусқасын көрсетеди, дизимге алып болғаннан соң, ҳүжжетлерин өзи менен бирге алып кетеди. Алдынғы жылларға уқсап ҳүжжетлериниң түп нусқасын қалдырып, оқыўға кире алмағаннан соң, архивлерден ҳүжжетин қайтып алыў ушын әўере болмайды;\n- ҳүжжетлерди қабыллаў 2 басқышта әмелге асырылады:\n1-басқыш: алдынғы жылларда «оқыўдан жығылған» абитуриентлердиң ҳүжжетлери 1-майдан 20-июньға шекем қабыл етиледи;\n2-басқыш: тест жылында оқыўды питкерген питкериўшилерден болса 21-июньнан 10-июльға шекем ҳүжжетлер қабыл етиледи;\n- нәўбетте турыўды қәлемеген абитуриентлер ҳүжжетлерин онлайн тәризде Бирден-бир мәмлекетлик хызметлер порталы арқалы да ҳүжжет тапсырыўы мүмкин болады. Тек ғана төмендеги категорияға киретуғын абитуриентлер онлайн тәризде ҳүжжет тапсыра алмайды:\n- айырықша жеңилликке ийе болған абитуриентлер (яғный ҳәр қыйлы сыйлық ийелери, олимпиада жеңимпазлары ҳәм т.б.);\n- пуқаралық паспорты болмаған адамлар (мәселен, 16 жасқа толмағанлар);\n- пуқаралығы болмаған адамлар.\n- мәмлекетлик хызметлер орайы арқалы ҳүжжет қабыллаў қәрежетлерин қаплаў ушын абитуриентлерден ең кем мийнет ҳақының 10% и муғдарында төлем өндириледи (ҳәзирги ўақытта бул 20 мың 273 сумды қурайды). Бул төлем ҳәммеден алынады ҳәм бул төлемди алдынғы оқыў жылында питкергенлерден алыў усыныс етилип атырған ең кем мийнет ҳақының 1 есеси муғдарындағы төлем менен алжастырып алмаў керек.\nТранспорт басқарыў гүўалығын алыў ушын арзаны онлайн т ...\nЖоқары оқыў орынларына ҳүжжет тапсырыў тәртиб ...\nНМПИ арнаўлы сыртқы бөлимге абитуриентлерден қандай x ...\nЖоқары оқыў орынларының қабыллаў комиссиясына x ...


Ўзбекистонда кибертовламачилар қўлга тушди. Улар пластик карталардан пул ўғирлаш билан шуғулланган - Terabayt.Uz\nPodrobno.uz сайтининг Республика ягона процессинг маркази маълумотига таяниб берган хабарида айтилишича, Сирдарё вилоятида яшовчи Ўзбекистон фуқароси, вирусли иловани ишлаб чиққан ва уни Play Market’га жойлаган. Юклаб олингандан кейин фойдаланувчилар иловани очади ва 10 минг сўм тўламаса телефони блокланаши ҳақида огоҳлантириш олади.\nФойдаланувчи пул тўлагандан кейин унга шубҳали рақам билан хабар келади. Жиноятчининг телефонга ва Telegram’га кириши учун шунинг ўзи етади. Шундан кейин, у Click-бот орқали телефонга уланган пластик картадан барча пулларни ечиб олади. Яхшиямки кибержиноятчи ва унинг ҳамтовоқлари тезда аниқланди ва қўлга олинди.\nClick-бот билан пул ўғирлаш пластик карталардан пул ўғирлашнинг ягона усули эмас. Турли мақсадларда ёрдам тариқасида пул йиғиш бўйича хайрия акциялари ҳам кибержиноятчиларнинг нишонига айланиши мумкин.\n«Ижтимоий тармоқларнинг бирида бемор боланинг даволанишига ёрдам бериш учун пул йиғиш бўйича акция уюштирилганди. Эълон қилинган постда исталган миқдордаги пул маблағини ташлаш мумкин бўлган картанинг реквизитлари келтирилган. Товламачи Оson мобиль иловасидан фойдаланиб картанинг маълумотларини иловага чиқаради ва карта эгасига қўнғироқ қилиб, пул ўтказганини айтган. Ўтказмани тасдиқлаш учун карта эгасининг телефонига келган кодни айтишни илтимос қилган», дейилади марказ хабарида.\nЗарур кодни олгандан кейин жиноятчи пул йиғиладиган картани осонлик билан ўзининг иловасига бириктириб қўяди. Йиғилган пулни ўз эҳтиёжлари учун ишлатиб юради. Текширишлардан кейин жиноятчи аниқланиб, жазосини олган.\nМарказ маълумотларида айтилишича, бу каби киберҳужумларни жуда қисқа вақтда аниқлаш мумкин. Банк ёки ҳуқуқтартибот органларидан шу каби сўров келса бизнинг марказимиз ҳужумга учраган пластик картада амалга оширилган банк операциялари ҳақида тегишли маълумотларни беради.\n#Кибержиноятчилик #пластик карта #смартфонлар


Хусусий клиника очишда қандай тўсиқлар бор? | O'zLiDeP\nХусусий клиника очишда қандай тўсиқлар бор?\nO‘zLiDeP Фарғона шаҳар Кенгаши “Аёллар қаноти” 2-сонли оилавий поликлиникада “Соғлиқни сақлаш соҳасида хусусий секторни ривожлантириш масалалари: амалиёт ва истиқболдаги режалар” мавзусида очиқ мулоқот ўтказди.\nМулоқотда асосий эътибор Президентимизнинг парламентга Мурожаатномасида тиббиёт соҳасига оид белгилаб берган вазифалар ва 2018 йил 7 декабрдаги “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги Фармонининг мазмун-моҳиятига қаратилди.\n–Юртбошимиз томонидан бизни соҳага ҳам бугун жуда катта эътибор қаратилаётганидан мамнунмиз. Бугунги бўлиб ўтган давра суҳбатида айниқса, хусусий секторни ривожлантириш нечоғли муҳим эканлиги хусусидаги таклиф ва мулоҳазалар бизда катта таасурот қолдирди. Бу каби учрашувлар эса ҳамкасбларимиз орасида ана шундай йирик лойиҳалари орқали соҳани янада чўққиларга олиб чиқадиган ташаббускорлар кўпайишига хизмат қилади”, – дейди поликлиника бош шифокори Шахнозахон Сиддиқова.\nШунингдек, мулоқотда Ўзбекистонда соғлиқни сақлашнинг бугунги ҳолати ҳақида ҳам сўз борди. Соғлиқни сақлаш соҳасида эришилаётган ютуқлар билан бирга хусусий тармоқни ривожлантиришга тўсиқ бўлаётган айрим муаммолар борлиги қайд этилди.\n–Бугун хусусий клиника очиш ҳам катта муаммо бўлиб қолди. Нега десангиз, ортиқча “югур-югурлар”, “қоғозбозликлар” одамни чарчатади. Қолаверса, тиббиёт соҳасида хусусий клиникани йўлга қўяётганлар учун кредит фоизлари ҳам юқори. Кредит фоизларида имтиёзлар бўлиши мени фикримча айни муддао бўларди, – дейди олий тоифали ревматолог, хусусий клиника раҳбари О.Маҳмуталиев.\nМулоқот якунида партияга аъзо бўлиш истагини билдирган 31 нафар тиббиёт ходимлари O‘zLiDeP сафига қабул қилинди.\nШахсий клиника очмокчиман шунга Канака имкониятлар бор?


Ақтауда сайёҳлар катерда сайр қилмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nАқтауда сайёҳлар катерда сайр қилмоқда\nҚозоғистон компаниялари мамлакатимиз меҳмонлари учун янги туристик маҳсулотлар таклиф этмоқда. Ҳар бир минтақада дам олувчилар мазмунли вақт ўтказиши учун турли-туман таклифлар ишлаб чиқиляпти. Масалан, Ақтауда катерда саёҳат туристларнинг севимли машғулотига айланди. Денгиз саёҳати ҳар куни амалга оширилади, кема капитанлари эса халқаро даражадаги елканли кема спорти усталари. Замонавий кемалар ярим соат давомида Каспий соҳили бўйлаб 7 километрни сузиб ўтади. Икки ҳафтада янги транспорт воситасида 3 мингдан ортиқ сайёҳ атрофни томоша қилди.\nАЙНУР УСЕЕВА, АТИРАУДАН:\n- Ажойиб экскурсия. Биринчи марта Каспий бўйлаб саёҳатга чиқишим. Катерлар сони ортиши билан сайёҳ ҳам кўпаяди, деб ўйлайман. Шунингдек, капитан ва матрос барча саёҳатчилардан қутқарув нимчалари кийишни талаб қилаётгани кишини қувонтиради.\nТЕМИРЛАН ТУЛЕШЕВ, АҚТАУДАН:\n- Соҳилни айланиб юрарканман, шундай катерларни кўриб қолдим. Айланиб келишга қарор қилдим. Кўп чиройли жойларни, Ақтауни бошқа ракурсдан томоша қилдим. Келгуси сафар севганимни ҳам чақираман.\nРоссияда ишлаб чиқарилган янги катерлар беқарор об-ҳаволи Каспийда саёҳат қилиш учун махсус ишланди. Бортлари кўтарилди, палуба кенгайтирилди, тентлар тортилди. Кема соатига 90 километр тезликда сузиши мумкин. Двигателлари қуввати 200 от кучига тенг. Бортга бир вақтнинг ўзида 15 одам чиқиши мумкин.\nҒАНИ АБДИСАДИҚОВ, ТАДБИРКОР:\n- Мазкур лойиҳани биз 3 йил давомида ўйладик, ишлаб чиқдик, камчиликларини тузатдик. Каспий жуда ўзига хослигини айтгим келади. Бу ерда турли баландликдаги ва тезликдаги тўлқинлар учрайди. Катерлардан келгусида ҳам муваффақиятли фойдаланиш учун тўлқинқайтаргич керак. Агар маҳаллий ҳокимлик рухсат берса, тўлқин кучини кесадиган махсус конструкция ўрнатган бўлардик.\nМинтақада туристик саёҳатлардан ташқари Форт-Шевченко, Ақтау, Қуриқ ва Кендирли аҳоли манзилларини мунтазам боғловчи денгиз транспортини ривожлантириш режалаштирилган.


ЖЧга 9 кун қолди. Испания-1982 / CHAMPIONAT.asia\n03:00Olamsport: Теннисчимиз Australian Open'да иккинчи даврага чиқди, "Дэвис Кубоги". Ўзбекистон терма жамоаси кимга қарши бошлайди? 0 02:42Гвардиола жамоаси чемпион бўлиши учун нечта учрашувда ғолиб чиқиши кераклигини айтди 4 02:19Германия чемпионати. Аутсайдер “Кёльн” кетма-кет учинчи ғалабасини нишонлади 1 01:04Антонио Конте: “Биз бугун аъло даражада жамоавий ўйин кўрсатдик” 8 00:40Жозе Моуриньо: “Ўйлашимча, Алексис “МЮ”га ўтади, аммо...” 13 00:26АПЛ. “Манчестер Сити” рақиб дарвозасига учта гол урди ва ўзи ҳисобини уч очкога тўлдирди 5 00:18“Бордо” янги бош мураббийи номини эълон қилди 1 00:12“Неймар “Лион”га қарши баҳсда “ПСЖ”га ёрдам бера олмайди 6 23:08“Пахтакор” Туркиядаги сўнгги назорат учрашувни ғалаба билан якунлади 40 22:58Испания чемпионати. “Атлетико” ўз уйида ғалабани сақлаб қола олмади 5 22:53Германия Бундеслигаси. “Фрайбург” “РБ Лейпциг” устидан иродали ғалабага эришди, “Байер” “Хоффенхайм”га имконият қолдирмади ва бошқа натижалар 3 22:22Англия чемпионати. “МЮ” сафарда, “Арсенал” ўз уйида ғалабага эришди ва бошқа натижалар 22 21:53Жавоҳир Соҳибов ва россиялик футболчи "Навбаҳор"га келди 30 21:38Дунёнинг энг қиммат ярим ҳимоячилари 31 20:59Карикатура: Антонио Конте Диего Костасиз қийналмоқда 13\nЖЧга 9 кун қолди. Испания-1982\n03 июн 18:35\nФИФА овоз бериш якунларига кўра, мезбонлик Испанияга насиб қилди. 14 шаҳарда ташкил қилинди.\nБу сафар финал босқичида илк бор 24 терма жамоа иштирок этди. Ташкилотчилар мусобақа форматини тузиб чиқишда хато қилишгани сабабли мухлислар футболдан кўра кўпроқ очколар ва голларни ҳисоблаб ўтиргани билан ёдда қолди. Айниқса, ГФР ва Австрия терма жамоалари ўртасидаги беллашувда бу ҳолат яққол кўзга ташланади. Фақат чемпионат охирида ўтказилган Италия — Бразилия ва ГФР — Франция баҳслари мухлислар ёдида бир умрга муҳрланиб қолди.\nИсроил терма жамоаси саралаш босқичини Океания жамоаларига қарши ўйин билан бошлади. УЕФА эса узоқ муддат мобайнида муҳокама қилиш билан банд бўлди. ОФК Исроилни таркибидан чиқаргани сабабли ФИФА бу давлат термасини Жанубий Америка жамоалари қаторига қўшишни ҳам истади. Охир-оқибат европаликлар сўнгги гуруҳга Исроилни қабул қилишди. Лекин бу жамоа сўнгги ўринни эгаллади.\nГолландиянинг жаҳон чемпионатига чиқа олмагани кутилмаган ҳолатлардан бири бўлди.\nБиринчи босқичда жамоалар 6 гуруҳда баҳс олиб боришди. Иккинчи гуруҳ босқичига олдиндан кутилган термалар йўл олишди. Шунга қарамай, Жазоирнинг ажойиб ўйини кўпчиликка маъқул келди. Агар Австрия охирги турда ГФРни қониқтирадиган натижага ўйнаб бермаганда финалда биз немисларни кўрмаган бўлардик. Германия ҳисобни Хорст Хрубешнинг аниқ зарбаси билан 10-дақиқада очгач, қолган 80 дақиқани жамоалар шунчаки тўпни бир-бирларига ошириш билан ўтказишди. Шундан кейин гуруҳ баҳсларининг сўнгги ўйинларини бир вақтда бошлаш йўлга қўйилди.\nИккинчи босқичда 12 терма 3 гуруҳга бўлинди. Биринчи гуруҳда Польша СССРни доғда қолдирди. Иккинчи гуруҳда немислар ва французлар Испания ва Англиядан кучлироқ чиқишди. Учинчи гуруҳда эса чемпионатнинг энг ажойиб ўйинлари кузатилди. Италия Аргентинани 2:1, Бразилия эса қитъадошларини 3:1 ҳисобида доғда қолдирди. Италия – Бразилия беллашуви гуруҳ ғолиби номини аниқлаб берарди. Ўша ўйинда Паоло Росси ҳақиқий мўъжиза яратди. У рақиб дарвозасини 3 бор нишонга олиб, “мовий гвардия” ютуғини таъминлади. Чемпионат арафасида қамоқдан чиққан Россини мундиалга олиб кетишга қарор қилган Энцо Беарзотни ўшанда кўпчилик танқид қилганди, лекин келишилган ўйинлар туфайли қамоқда ўтириб чиққан Росси миллат қаҳрамонига айланди.\nЯрим финалда Италия Польшани ҳам Россининг голлари эвазига мағлуб этади. Иккинчи ярим финалда Германия Франция билан 3:3 ҳисобида дуранг ўйнади. Ўша баҳс ЖЧлар тарихидаги энг кескин учрашувлардан бири сифатида эътироф этилади. Пенальтилар тепишда немислар омадлироқ чиқади.\nГоллар: Росси, 22, 73\nГФР - Франция 3:3 (п 5:4)\nГоллар: Литтбарски, 17, Румменигге, 102, Фишер, 108 - Платини, 26 (пенальтидан), Трезор, 92, Жиресс, 98\n3-ўрин учун ўйинда Польша Франциядан 3:2 ҳисобида устун келди.\nГоллар: Шармах, 40, Майевски, 44, Купчевич, 46 - Жирар, 13, Куриоль, 72\nҲал қилувчи финал баҳсида Италия ва Германия майдонга тушади. Биринчи бўлимда томонлар ҳисобни оча олишмайди. Иккинчи бўлимда яна Росси катта саҳнага чиқади. У дастлаб ҳисобни очади. Шундан сўнг руҳланиб кетган итальянлар Тарделли ва Альтобелли киритган тўплардан кейин амалда баҳс тақдирини ҳал этиб қўйишади. Брайтнернинг голи ҳисоб қисқартиради холос. Шу тариқа Италия терма жамоаси учинчи бор жаҳон чемпионлигини қўлга киритади.\nГоллар: Росси, 57, Тарделли, 69, Альтобелли, 81 - Брайтнер, 83\nИталия: Зофф, Колловати, Ширеа, Жентиле, Кабрини, Ориали, Бергоми, Тарделли, Конти, Грациани (Альтобелли, 7; Каузио, 89), Росси\nГермания: Шумахер, Кальтц, Штилике, К. Ферстер, Б. Ферстер, Брайтнер, Бригель, Дреммлер (Хрубеш, 62), Румменигге (Мюллер, 70), Литтбарски, Фишер\nТўпурарлар: Паоло Росси (Италия) - 6, Карл-Хайнц Румменигге (Германия) - 5, Зико (Бразилия), Збигнев Бонек (Польша) - 4тадан.\nБеҳзод Назаров тайёрлади


Покистон ва Ҳиндистон ҳукуматлари ядровий уруш бошланиши эҳтимолини инкор этмоқдлар\n21 октябр 2020, Тошкент вақти: 17:59\nҲиндистон ҳукумати сўнгги кунларда авж олган ташвишларга чек қўйиш мақсадида ядровий урушга йўл қўймасликни ваъда қилди. Айни вақтда Покистон президенти Первез Мушарраф фақат ақлидан озган одам икки мамлакат ўртасидаги зиддият ядровий урушга олиб келади, деган фикр билдириши мумкинлигини айтди. Бироқ Жанубий Осиёда ядровий уруш бошланиши эҳтимоли катталигидан дарак бераётган жараёнлар кузатилмоқда. Улардан бири сифатида БМТ раҳбариятининг Покистон ва Ҳиндистон ҳудудида ишлаётган ҳодимлари оила аъзоларига икки мамлакатни тезда тарк этиш ҳақида буйруқ берганини келтириш мумкин. АҚШ, Британия, Франция, Исроил ва Жанубий Корея ҳукуматлари ҳам ўз фуқароларига икки мамлакатдан чиқиб кетишни тавсия этганлар.\nСи-Эн-Эн телекомпаниясига берган интервьюсида Покистон раҳбари Первез Мушарраф ядровий уруш бошланиши эҳтимолини инкор этар экан, Исломобод Ҳиндистон ҳукумати билан музокаралар олиб боришга тайёрлигини баён қилди. Россия президенти Владимир Путин эса келаси хафта Қозоқистонда бўлиб ўтадиган саммитда Мушарраф ва Атал Бехарий Важпайи ўртасида воситачилик қилиш ниятини билдирди. Айни вақтда Ҳиндистон мудофаа вазири Жорж Фернандес ҳукумат номидан гапирар экан, Покистон билан муросага бориш эҳтимолини батамом инкор этиб, Деҳли музокараларни бошлаш учун шарт сифатида Исломободдан Ҳиндистон ҳудуди ҳисобланмиш Кашмирдан исломий жангариларни олиб чиқишини талаб қилаётганини маълум қилди.\nМутаҳассислар эса агар икки ҳукуматдан бири ядровий қуролдан фойдаланишга қарор қилса, у ҳукумат Покистон ҳукумати бўлиши, чунки унинг армияси Ҳиндистонникига қараганда анча кичик эканини таъкидлашмоқда. Бу фикрга қўшилар экан, Ҳиндистон мудофаа вазири Деҳли ядровий қуролдан фақат Покистон ҳаракатларига жавобан, мудофаа учун фойдаланишини таъкидлашмоқда.\nҲиндистон аҳолиси орасида эса норозилик тобора кучайиб, жамоатчилик ҳукуматдан кескин чораларни кўришни талаб қилаётир. Куни кеча исломий жангарилар томонидан Ҳиндистон штати Жамму-Кашмир маркази Шринагарга қарши уюштирилган ҳужумлар натижасида 14 ёшли бола нобуд бўлгани, 16 одам, шу жумладан икки аскар жароҳатлангани, якшанба куни чегаранинг Ахнур секторида ҳинд аёлининг нобуд бўлгани, қарийб 10 одам яралангани бундай норозиликларни айниқса кучайтириб юборди. Халқ норозилиги ва ғазабининг биринчи қурбони эса, одатта, ҳукумат бўлади. Шуни англаган ҳолда бўлса керак, Исломобод ва Деҳли ҳукуматлари бир-бирларини террорчилик фаолиятини қўллаб-қувватлаётганликда айбламоқдалар. Деҳли Кашмирдаги исломий жангарилар билан 11 сентябрги ҳужумларни уюштирган террорчилар орасида фарқ йўқлигини таъкидлаётган бўлса, Исломобод озодлик учун курашаётган исёнчиларга маънавий ва дипломатик таянч кўрсатаётгани, террочиларни қўлламаётганини айтмоқда. Икки ҳукумат бир-бирини айблашда давом этар экан, Кашмир низоси покистонликлар ва ҳиндистонликлар, бир-бирига жуда ўхшаш, лекин турли динларга мансуб бўлган, аслида эса Оллоҳни турли номлар билан атайдиган икки халқ вакиллари ҳаётларини олиб кетмоқда.\n1989 йилдан бери Кашмир низоси камида 60 минг одамнинг ёстиғини қуритди.


ИнтерФУТБОЛ :: Тўлаган Исоқов ЎФА Фахрийлар кенгаши раиси этиб тайинланди\nТўлаган Исоқов ЎФА Фахрийлар кенгаши раиси этиб тайинланди\nБугун Ўзбекистон футбол ассосиасияси фахрийлар кенгаши раиси лавозимига мутахассис тайинлаш бўйича кенгаш йиғилиши бўлиб ўтди.\nЙиғилишда Биродар Абдураимов, Николай Любарсев, Евгений Валиский, Вечеслав Солохо, Шамил Яфаров, Фарход Магамедов, Ахрол Иноятов, Манноп Якубов, Шокир Исмаилов, Тўлаган Исоқов ва яна бир қатор фахрийлар иштирок этишди.\nЙиғилиш аввалида ЎФА бош котиби Аваз Максумов сўз бошлаб, Ўзбекистон футбол фахрийлар кенгаши раиси марҳум Наримон Жалолов тўғрисида уларнинг футбол соҳасида босиб ўтган йўли, ўзбек футболига қўшган ҳиссаси тўғрисида таъкидлаб ўтди. Фахрийлар кенгаши раиси лавозимига масъулиятли, тажрибали номзодни тайинлаш ва ушбу масъулиятли ишда кенгаш аъзолари фикри муҳим ўрин тутишини таъкидлади.\nШунингдек, Фахрийлар кенгаши аъзоси Евгений Валитский сўзга чиқиб Наримон Жалолов хақида илиқ фикрлар билдириб, уларнинг фаолиятини муносиб давом эттириш ҳамда фахрийлар кенгашини ушбу ишларда фаол бўлишга чақирди.\nМажлис давомида кенгаш аъзоси Ахрол Иноятов фахрийлар саломатлигини яхшилаш, футбол билан доимий шуғулланишини таъминлаш мақсадида, мусобақа ва хотира турнирларини карантин талабларига риоя қилган ҳолда кўпроқ ташкил этиш ҳамда Фахрийлар кенгаши раиси лавозимига муносиб номзодни сайлаш кераклигини таъкидлади.\nШундан сўнг сўз узоқ йиллардан бери ушбу кенгашда раис ёрдамчиси лавозимида ишлаб келаётган ўзбек футболи афсонаси Тўлаган Исоқовга сўз берилди. Тўлаган Ўлмасович барчани ҳозирги кунда кенгаш томонидан амалга оширилаётган ишлар, ўтказилиши режалаштирилаётган мусобақалар хақида хабардор қилиб ўтди.\nАваз Максумов фахрийлар кенгаши раиси лавозимига мутахассис тайинлаш юзасидан Тўлаган Исоқов номзодини тавсия қилди ва кенгаш аъзолари томонидан бир овоздан маъқулланди.


Россия президенти Владимир Путин келаси ҳафтада Қирғизистонга ташриф буюради.\nБугун президент матбуот идорасининг маълум қилишига кўра, Путин 1 декабрда Хитойга ва 3 декабрда Ҳиндистонга сафар қилганидан кейин, 5 декабр куни Бишкекка боради ва Қирғизистон президенти Асқар Ақаев билан учрашади.\nПутин Деҳлида Ҳиндистон бош вазири Атал Бихари Важпайи билан музокаралар ўтказади. Пекинда эса Путин Хитой президенти Цзиан Цземин ва унинг ўринига Коммунистик партия раҳбари этиб сайланган Ху Цинтао билан учрашади.\nҲиндистон ва Хитой Россиядан энг кўп қурол сотиб олувчи давлатлар саналади.


Фаррухбек Олим. “Хамсат ул-мутаҳаййирин” ва Абдураҳмон Жомий - www.ziyouz.uz\nБош саҳифа Илм ва фанАдабиётФаррухбек Олим. “Хамсат ул-мутаҳаййирин” ва Абдураҳмон Жомий\nЧоп этилган 10.02.2019 29.01.2019 МуаллифZiyouz.uz\nҲар бир шахснинг камолга етишида унга йўл йўриқ кўрсатган, таълим-тарбия берган, бевосита таъсир ўтказган инсонларнинг алоҳида ўрни бўлади. Шу жиҳатдан қараганда, Абдураҳмон Жомий буюк ўзбек шоири ва мутафаккири Алишер Навоий ҳаёти ва ижодига пир ва устоз сифатида тўғридан-тўғри таъсир ўтказган улуғ зот эди.\nҲижрий 898 йил, муҳаррам ойининг 17-куни, яъни милодий 1492 йилнинг 8 ноябри бутун Хуросон эли, хусусан, Ҳирот аҳли, айниқса, Алишер Навоий учун ўта оғир кун бўлди. Чунки шу куни Навоийнинг пири ва устози, энг яқин қадрдони Абдураҳмон Жомий вафот этди. Буюк ўзбек шоири учун бу жуда катта йўқотиш бўлди.\nНавоий ўзининг аксарият шеърий ва насрий асарларида устозини юксак даражада таърифу тавсиф этди. Аммо, қайсидир маънода, устози ҳақида бир бутун тасаввур уйғотадиган яхлит бир асар ёзиб, унинг хотирасини абадийлаштиришга эҳтиёж бор эди. Шу мақсадда Навоий Жомий вафотидан икки йил ўтганидан кейин, яъни 1494 йили у ҳақда махсус “Хамсат ул-мутаҳаййирин” (“Ҳайратланарли бешлик”) асарини яратди.\nНавоий ўзи дастлаб тузган “Бадойиъ ул-бидоя” дебочаси, “Хазойин ул-маоний” таркибига кирувчи “Ғаройиб ус-сиғар” (“Болалик ғаройиботлари”), “Наводир уш-шабоб” (“Ёшлик нодирликлари”), “Бадоеъ ул-васат” (“Ўрта яшарлик гўзалликлари”), “Фавойид ул-кибар” (“Қарилик фойдалари”) девонларидан жой олган шеърий асарларида, “Ситтайи зарурия” дебочаси ва ундаги қасидаларда устозини мадҳ этади. “Девони Фоний”да Жомийга татаббуълар битиб, унинг таврида ҳам ғазаллар ёзади. “Маҳбуб ул-қулуб”, “Муҳокамат ул-луғатайн” ва “Мезон ул-авзон”да ҳам устозини қайта-қайта ёдга олади. “Хамса”нинг ҳар бир достонида унга махсус боб бағишлаб, “Мажолис ун-нафоис” тазкирасида ҳам Жомийни алоҳида таърифу тавсиф этади.\nНавоий ижодида Жомий билан бевосита боғлиқ ҳолда яратилган асарлар алоҳида ўрин тутади. Бироқ устозга алоқадор асарлар орасида “Хамсат ул-мутаҳаййирин” яққол ажралиб туради. Чунки асар, авваламбор, бошдан-охир Жомий таърифу тавсифига бағишлангани, Жомий вафотидан кейин ёзилгани учун ҳам у, қайсидир маънода, икки буюк ижодкор муносабатларининг ўзига хос хотимаси ҳам ҳисобланади. Қолаверса, у Жомий хотирасини абадийлаштириш учун махсус ёзилган.\nЖомийни батафсил таърифлаш жиҳатидан эса “Хамса” достонлари, “Мажолис ун-нафоис”, “Насойим ул-муҳаббат” ҳамда “Хамсат ул-мутаҳаййирин” асарлари алоҳида ўринда туради. Чунки “Хамса” достонларининг ҳар бирида устозга бағишланган махсус боб, тазкираларда эса бу зоти шарифга алоҳида таъриф мавжуд. “Хамсат ул-мутаҳаййирин” эса – айтиб ўтилганидек, тўлиғича Жомий ҳаёти ва ижодига бағишланган асар. Шунинг учун ҳам икки буюк шоир муносабатларини тадқиқ этишда, аввало, ана шу асарларга мурожаат қилинади.\n“Хамса”, биринчидан, амалда “Хамсат ул-мутаҳаййирин” моҳиятига етиш учун жуда-жуда асқотади, иккинчидан, ҳатто, бу буюк эпопеяда Жомий таърифларида келган боблар ҳам устоз-шогирд ва пир-мурид муносабатларини тўла ёритиб беролмайди, яъни “Хамсат ул-мутаҳаййирин”га бўлган эҳтиёжни тўла қондира олмайди, учинчидан, “Хамса”да Жомий сиймоси – адабий тимсол, шунинг учун бу ерда у ўта бадиий бўёқларда тасвирланади, тўртинчидан, Жомий сиймосини яратишда муаллифнинг “Хамса”ни ёзаётгандаги ўз олдига қўйган мақсади билан “Хамсат ул-мутаҳаййирин”ни битишда ўз олдига қўйган мақсади кўп жиҳатдан фарқ қилади.\nНавоий ҳар қанча соҳир сўз санъаткори бўлмасин, барибир, давр муҳити, реал воқеалар, инсоний муносабатларни ҳаққоний, тўлиқ тасвирлаш учун назмнинг имкониятлари торлик қиларди. Шунинг учун ҳам у насрга қўл урди. Бироқ тазкира жанри ҳам Жомий тимсолини тўлиқ яратиб бериш учун унчалик қулай эмас эди. Чунки тазкирада бир қанча шахс ҳаёти ва фаолиятини ёритиш кўзда тутилади. Бундан ташқари, “Мажолис ун-нафоис” – шоирлар, “Насойим ул-муҳаббат…” эса авлиёлар – ҳақидаги тазкира. Шунинг учун бу тазкираларнинг бирида Жомий шоир сифатида, иккинчисида авлиё тарзида таърифу тасниф этилади. “Хамсат ул-мутаҳаййирин”да эса шоир ва авлиё, устоз ва раҳнамо – Жомий сиймоси бир бутун ҳолда гавдалантирилади.\n“Хамсат ул-мутаҳаййирин”нинг композицияси ҳам – жуда ўзига хос. Асар – асосан, “Муқаддима”, уч мақолат ва “Хотима”дан, яъни жами беш қисмдан иборат. Бироқ унинг “Бисмилло…” деб бошланувчи алоҳида кириш қисми ҳам бор. Унда Навоий ҳамд ва наът, Жомий таърифидан кейин асарнинг ҳар бир қисмида айнан нималар ҳақида тўхталишини ўзи батафсил ҳикоя қилади.\nБешта асосий боб таркибига кирмаган “Бисмилло…” китобхонга ўзига хос тарзда йўл кўрсаткич вазифасини бажаради.\n“Хамсат ул-мутаҳаййирин”нинг ҳар бир қисми нималардан таркиб топганини қисқача қайд этсак, қуйидагича манзара намоён бўлади:\n“Бисмилло…” – ҳамд, наът, Жомий мадҳи, асарнинг мақсади ва режаси.\n“Муқаддима” – Жомийнинг туғилиши, насаби, болалик ва йигитлик даври, устозлари ва пири, зоҳирий ва ботиний илмда эришган даражаси, Навоийнинг бу зот билан илк бор учрашгани.\n“Аввалги мақолат” – икки ижодкор ўртасидаги нозик устоз-шогирдлик муносабатларини акс эттирувчи 17 та ҳикоят.\n“Иккинчи мақолат” – Жомий ва Навоий ўртасидаги турли ёзишмалар ва улар билан боғлиқ воқеаларни қамраб олган 13 та ҳикоят.\n“Учинчи мақолат” – Жомий асарлари рўйхати (жами 37 та китоб ва рисола саналган), шунингдек, икки буюк ижодкорнинг бир-бирига адабий таъсир этиши натижасида дунёга келган асарлар. Жами 12 масала.\n“Хотима” – Навоий Жомий ҳузурида ўқиган ва таълим олган китоб ва рисолалар рўйхати, Жомийнинг кароматлари билан боғлиқ 5 ҳикоят, Жомий вафотининг тафсилотлари, Навоийнинг устозига атаб ёзган марсияси.\nНавоий буюклигининг ўзига хос жиҳати шундаки, бу қалам соҳибига назмда ҳам, насрда ҳам тенгсиз асарлар яратиш қобилияти ато этилган эди. Аммо “Хамсат ул-мутаҳаййирин”да Навоийни тамоман бошқа ижодкор сифатида кўрамиз. Лайли ва Мажнун, Фарҳод ва Ширин каби тўқима тимсолларни ҳадди аълосига етказиб яратган шоир ўзи билан ҳамнафас яшаган реал шахс − Жомий сиймосини акс эттиришда бутунлай ўзгача йўлдан боради. Устози ва пирини таърифлашда турли жимжимадор, муболағага бой сўзлар, ифодалардан максимал даражада қочади. Ҳаётда ўзи кўрган, билган воқеаларни ўта аниқ қилиб ифодалайди. Энг муҳими, ҳеч ерда китобхонни чалғитмайди. Ҳаётий ҳақиқатни борлигича акс эттиради.\n“Хамсат ул-мутаҳаййирин” – Ғарб адабиётшунослиги атамаси билан ифодалаганда, а г и о г р а ф и к асар. Чунки унда диний-тасаввуфий жиҳатдан комил шахс мадҳ этилади. Навоий бу асарда Жомийни фақат устози бўлгани учунгина эмас, балки комилликка етган тасаввуф вакили ва ўзининг пири бўлгани учун таърифу тавсиф этади. Ана шу жиҳати билан асар − мумтоз адабиётимиздаги м а н о қ и б жанрига мансуб. Бироқ “Хамсат ул-мутаҳаййирин” анъанавий маноқиблардан ҳам бирмунча фарқ қилади. Анъанавий маноқибларда ҳам, агиографик асарларнинг Европадаги намуналарида ҳам мадҳ этилаётган диний ёки мистик (тасаввуфий) жиҳатдан комил деб ҳисобланган асар қаҳрамонининг ибратли ҳаёт йўли, кароматлари, фалсафий хулосалари батафсил ҳикоя қилинади. Бироқ уларда муаллифнинг нуқтаи назари, асар қаҳрамонига бевосита муносабати (симпатияси) деярли акс этмайди. Шунинг учун ҳам, кўпгина агиографик асарларнинг муаллифлари – номаълум. Уларда муаллифнинг фикр-мулоҳазаси эмас, мадҳ этилаётган қаҳрамоннинг ҳаёти бирламчи аҳамият касб этган. Бундан ташқари, агиографик асарларнинг аксарияти қўлдан-қўлга кўчирилиб, йўл-йўлакай таҳрир қилиниб, матннинг шакл ва мазмуни ўзгариб, у жамоавий ижод маҳсулига айланиб бораверган. Шу сабаб бундай асарларда таъриф этилаётган тарихий шахсни идеаллаштириш учун муболағага кўп эрк берилган, реал воқеалар турли тўқима ривоятлар билан қўшилиб кетган.\n“Хамсат ул-мутаҳаййирин”да эса тамоман бунинг аксини кўрамиз. Биринчидан, Навоий Жомийнинг бутун ҳаётини тўлиқ эмас, балки унинг ўзи кўрган-билган жиҳатларинигина ёритишни асосий мақсад қилади. Иккинчидан, фақат ўзи ишонган, гувоҳ бўлган воқеаларнигина баён этади. Учинчидан эса асарда қаҳрамоннинг эмас, балки муаллифнинг унга бўлган муносабати, фикр-мулоҳазалари бирламчилик қилади. Навоий устози сиймоси, яъни объектни ҳар тарафлама эмас, балки, асосан, ўзи яхши билган жиҳатдан, субъект нуқтаи назаридан туриб тасвирлайди. Шунинг учун ҳам, Навоий маноқиб-ҳолотлар анъаналари негизида янги бир жанрни яратган, деб ҳисоблаш мумкин.\nАлишер Навоийнинг “Хамсат ул-мутаҳаййирин”, “Ҳолоти Саййид Ҳасан Ардашер”, “Ҳолоти Паҳлавон Муҳаммад” асарлари бир-биридан қанчалик фарқли хусусиятлари билан ажралиб турмасин, барибир, уччаласи ҳам бир типдаги ва айнан бир жанрдаги асарлар ҳисобланади. Бу уч асарни бугунги кундаги жанрлар билан муқояса қиладиган бўлсак, улар бадиий публицистиканинг портрет очерк ҳамда тарихий-биографик эссега жуда яқин туради. Гарчи эссе дастлаб Европа адабиётида шаклланиб, такомиллашган бўлса-да, Навоийнинг бу уч асарини, эссе жанрининг ўзбек адабиётидаги дастлабки намуналари, деб айта оламиз.\nНавоийнинг бу уч асари том маънодаги бадиий наср намунаси эмас. Реал тарихий шахслар ва воқеаларни ифода этгани, шунингдек, тимсолийлик(образлилик)ни сақлаб қолгани билан, барибир, бугунги тушунчалар асосида уларни публицистикага мансуб асарлар, дея оламиз. Шу ўринда Навоийнинг тенги йўқ шоир ёки ёзувчигина эмас, балки ўта маҳоратли публицист эканига ҳам гувоҳ бўламиз.\nНавоий дастлаб яқин кишиси, қайсидир маънода пири Саййид Ҳасан вафотидан икки йил кейин, яъни ҳижрий 896, милодий 1490\_91 йили “Ҳолоти Саййид Ҳасан Ардашер” асарини ёзган эди. “Хамсат ул-мутаҳаййирин” билан бу анъанани давом эттирди. Жомий вафотидан бир йил ўтиб Навоийнинг яна бир қадрдони Паҳлавон Муҳаммад вафот этди. Шундан сўнг Навоий 1495 йили “Ҳолоти Паҳлавон Муҳаммад” асарини қоғозга туширди.\nНавоийнинг айнан шу уч киши ҳақида улар вафотидан кейин асар ёзиши бежиз эмас эди. Чунки у бу учала шахсни ўзига энг яқин дўст, устоз, раҳнамо деб билган. Қолаверса, бу шахсларни Навоий замонасининг ўзи яқиндан билган авлиёсифат инсонлари сифатида тасвирлаган. Аммо буларнинг орасида, табиийки, Абдураҳмон Жомийнинг ўрни бутунлай бошқача эди. Шунинг учун “Хамсат ул-мутаҳаййирин” қолган икки “Ҳолот”га нисбатан ҳам номланиш, ҳам мазмун, ҳам ҳажм жиҳатидан кескин фарқ қилади. Шу ўринда: “Навоий Жомий ҳақидаги асарни нима учун ўз анъанасига кўра “Ҳолоти Абдураҳмон Жомий” деб эмас, балки “Хамсат ул-мутаҳаййирин” деб номлади?” – деган табиий савол туғилади.\nАйнан шу саволга Зайниддин Восифийнинг “Бадоеъ ул-вақоеъ” асаридан жавоб топгандек бўламиз. Унда “Хамсайи мутаҳаййира” (“Ҳайратлантирарли бешлик”) ҳикояти келтирилади. Адибнинг ёзишича, бу ҳикоятни у ҳижрий 933 йилнинг жумадилохир ойи, яъни милодий 1547 йилнинг мартида Султон Муҳаммад Баҳодирхон билан Тошкент шаҳридан 1 фарсах (8 километр) масофа бўлган Парак дарёси бўйига овга чиққанида айнан шоҳнинг илтимосига биноан айтиб беради. Демак, бу ҳикоят халқ орасида кенг ёйилган. Унда келтирилишича, “Хамсайи мутаҳаййира” силсиласининг бошлиғи Абдураҳмон Жомий бўлган. Бу ҳайратлантирарли бешликка яна Мавлоно Камолиддин Шайх Ҳусайн, кашф соҳиби – Мавлоно Шамсиддин, Мавлоно Довуд ва Мавлоно Муъин Тунийлар киришган. Зайниддин Восифий бу бешликни санар экан: “Бирор ақл эгаси буларга олтинчи бўлиб қўшила олмади”, – деб ёзади.\nБу беш талаба 18 ёшларида ўз замонасининг кучли мударрисларидан бири Амир Саййид Шариф қўлида таҳсил олишар эди. Дарсларнинг бирида ўртага мураккаб бир масала ташланади. Шогирдлар билимдонликми, маҳмадоналикми қилиб, шу хусусда маъруза ўқиётган устознинг сўзини етти марта бўлишади. Али Қушчининг “Шарҳи тажрид” асари мутолаасида эса илми толиблар устознинг фикрига бутунлай қарши чиқишади. Шогирдларини илм жиҳатдан енголмаган Амир Саййид Шариф ҳийла йўлига ўтиб, ўзини касалга солади ва йигитларга қирқ кун таътил беради. Ўзи эса камчиликларини тўлдириш учун мук тушиб китоб ўқишга киришади. Бироқ шогирдлар ҳам анойи эмас эди. Улар вақтни бекор кетказмаслик учун чора излашарди. Ён-атрофда буларга бас келадиган мударрис топилмасди. Шунинг учун улар ҳар куни қуръа ташлаб, ўзларининг ораларидан бир мударрис сайлашар эди. Биринчи куни дарс бериш Абдураҳмон Жомий чекига тушади. Шундай қилиб, талабалар бир-бирларига дарс бериб, ўз билимларини янада чархлаб боришади. Устоз Амир Саййид Шарифнинг ҳам кўнгли хотиржам эди. У: “Шогирдларим бекорчиликда юрибди, мен эса тинмай ўқиб, уларни енга оладиган даражада далиллар тўпладим”, – деб ўйлаганди. Бироқ таътилдан сўнг шогирдларини ўз ҳузурига чорлаб, маърузани бошлаган устозни талабалар илм билан яна рад эта бошлашади. Шундан сўнг Амир Саййид Шариф: “Боринглар, қаерни кўнглингиз тиласа, шу ерга бориб, дарс бераверинглар”, – деб шогирдларига жавоб бериб юборади.\nЗайниддин Восифий ҳикоя якунида шундай ёзади: “Мавлавий (Амир Саййид Шариф − Ф. О.) ҳузуридан чиққанларидан кейин Мавлоно Жомий ишқ ва тасаввуф водийсига шўнғидилар. Мавлоно Шайх Ҳусайн ва Муъин Туний таҳсил ва мутолаага машғул бўлдилар. Мавлоно Довуд эса Султон Маҳмуд ибни Султон Абусаъид Мустанд садрлигига сайланди. Мавлоно Шамсиддин соҳиби кашф Султон Абусаъиднинг садри бўлди”.\nШундай қилиб, илм-маърифатнинг чўққисига чиққан бу бешлик халқ орасида “Хамсайи мутаҳаййира” номи билан машҳур бўлади.\nАлишер Навоийнинг Жомий ҳақидаги асарига “Хамсат ул-мутаҳаййирин” деб ном бериши ҳам – шу машҳур воқеа билан бевосита боғлиқ. “Хамсайи мутаҳаййира” воқеаси ўз даври ўқувчиси учун маълум бўлгани учун ҳам муаллиф асарнинг номи ва воқеа ўртасидаги боғлиқлик ҳақида ҳеч нарса демаган. Шу далилларга асосланиб, “Хамсайи мутаҳаййира” воқеаси асарнинг номланиши ва айнан беш қисмдан таркиб топишини белгилаб берган, деган хулосага келамиз. Аслида, Навоий устози ҳақида беш эмас, балки бир неча қисмдан иборат асар ёзиши мумкин эди. Агар, муаллиф “5” сонининг халқ оғзаки ижоди ва мумтоз адабиётдаги анъанавийлигини инобатга олган, десак, “7” рақамининг ўрни ундан ҳам каттароқ эди.\nДемак, Навоийнинг “Хамсат ул-мутаҳаййирин” асари номида юқоридаги ҳикоятга ишора бор. Шунинг учун ҳам бу асарнинг номи ва тузилиши муаллиф қаламига мансуб икки “Ҳолот”дан кескин фарқ қилади.\nУмуман, XV аср адабий муҳити, хусусан, Жомий ва Навоий муносабатларини ўрганиш учун бу икки даҳо ёзган асарларнинг ўзи камлик қилади. Муносабатлар қиёфасини янада ёрқинроқ очиб бериш учун уларга замондош бўлган бошқа адибларнинг асарларини ҳам чуқур тадқиқ этишимиз керак. Шундагина ўша даврдаги адабий муҳит, ўша замонда яратилган асарлардаги маъно-мазмунни теранроқ англаймиз. Агар Зайниддин Восифийнинг “Бадоеъ ул-вақоеъ”сида “Хамсайи мутаҳаййира” ҳикояти бўлмаганида, “Хамсат ул-мутаҳаййирин” асарининг номланиш моҳиятини тўлиқ англамаган, унинг номланишини фақат асарнинг беш қисмдан иборат эканигагина боғлаб тушунтирган бўлар эдик. Бу эса тарих ҳақиқатини чуқур англашга имконият яратмас эди.\nБиз мулоҳаза юритган бешта билимдонга нисбатан ишлатилган “Хамсайи мутаҳаййира” иборасининг ўзи ҳам – рамзий маънога эга. Бу ҳақда “Ғиёс ул-луғот”дан қимматли маълумот оламиз: “Хамсайи мутаҳаййира” – Ой ва Қуёшдан ташқари, бешта сайёра бўлиб, булар Уторуд (Меркурий), Зуҳра (Венера), Миррих (Марс), Муштарий (Юпитер) ҳамда Зуҳал (Сатурн)дан иборат. Уларни шунинг учун “мутаҳаййира” дейдиларки, улар гоҳ-гоҳ ўзларининг асосий, табиий йўлларидан чекиниб, ўзларига яқин тарафга қараб ҳаракат қила бошлайди. Яна у томондан қайтиб, ўзларининг доимий йўлларига тушиб олади”. Шундан хулоса қилиш мумкинки, Жомий бошлиқ бешлик ана шу улкан сайёраларга менгзалган. Бешликнинг бир баҳона туфайли устоздан чекиниб, 40 кундан сўнг яна мударрис олдида тўпланишини ҳам беш сайёранинг юқорида санаб ўтилган хусусиятига ўхшатиш мумкин.\n“Хамсат ул-мутаҳаййирин”да Жомий ва Навоий муносабатларининг турли томонлари акс этган бўлса ҳам, аввало, улар ўртасидаги ҳақиқий устоз-шогирдлик ришталари кўрсатилади. Жумладан, асарда муаллиф эринмасдан устози ҳузурида таълим олиш ва фойдаланиш юзасидан ўқиган китоблари рўйхатини ҳам келтириб ўтади. Бундан ташқари, Навоий Жомий “Хамса” билан “Ҳафт авранг”ни қиёслаш йўли билан овоз чиқариб ўқиганида тинглаганини, шунингдек, баъзи рисолалар Жомий олдида ўқилмаган бўлса ҳам, улардаги айрим мураккаб жойларни устоздан сўраб турганини ёзади. Ана шу маълумотлар Жомийнинг, ҳақиқатан ҳам, Навоийга тўғридан-тўғри муаллим, мударрис, чинакам устоз эканини яна бир карра исботлайди.\nЖомий ва Навоий ўртасида ўта кучли адабий алоқа бўлган. Бу “Хамсат ул-мутаҳаййирин”нинг деярли ҳар бир саҳифасида акс этиб туради. Навоий Жомийнинг турткиси билан кўплаб асарлар яратган бўлса, ўз ўрнида устоз ҳам шогирдининг даъвати билан йирик-йирик асарларга қўл уради. Бу таъсирни Навоий фахр билан қайта-қайта такрорлашдан чарчамайди.\nЭнг муҳими, устоз ва шогирднинг бир-бирига ҳурмат-эҳтироми, меҳр-муҳаббати – чексиз. Бундан ташқари, икки буюк қалам соҳибининг адабий дид ва савиялари – деярли бир хил даражада. Бунга ишонч ҳосил қилиш учун “Хамсат ул-мутаҳаййирин”даги турли ҳикоятларни ўқишнинг ўзи – кифоя.\n“Хамсат ул-мутаҳаййирин” Жомий ва Навоий ўртасидаги устоз-шогирдлик муносабатларини ёритиш учун энг мўътабар илмий-тарихий манба ҳисобланади. Нафақат навоийшунос, балки жомийшуносларнинг ҳам бу бебаҳо асарга мурожаат этмай иложлари йўқ.\n“Хамсат ул-мутаҳаййирин” ҳам Жомий, ҳам Навоий ҳаёти, фаолияти, айниқса, ижодини тадқиқ этишда бирдек хизмат қилаверади. Энг муҳими, бу асар икки буюк қалам соҳибининг ўзаро юксак муносабати, қолаверса, бир буюк тарихий шахснинг иккинчи бир бемисл даҳога бўлган чексиз ҳурмат-эътиборини намоён этади. Бу эса мазкур асарнинг қадр-қиммати юксак эканидан далолат беради.\nНавоий Жомий билан айнан қайси йили учрашганини қайд этмаган. Бироқ “Хамсат ул-мутаҳаййирин”даги айрим маълумотлар, бу иккала шахс Ҳусайн Бойқаро тахтни эгаллаган 1969 йилдан кейин илк бор кўришишган, деб хулоса қилишга ундайди. Шу йилнинг апрелида Навоий Самарқанддан Ҳиротга қайтиб келгани − аниқ. Жомий ва Навоий ўртасидаги устоз-шогирдлик муносабатлари дастлабки учрашувдан бошланган бўлса ҳам (Навоий “Хамсат ул-мутаҳаййирин”да Жомий биринчи кўришишдаёқ “Рисолайи қофия”дан сабоқ берганини алоҳида таъкидлайди), пир-муридлик ришталари кейинроқ боғланган. Евгений Бертельс, Навоий 1476/77 йили Жомий бошчилигида нақшбандийлик тариқатига кириб, унга мурид тушган, деб ҳисоблайди.\nЖомий тасаввуфда нақшбандия тариқатининг йирик вакили эди. У зимдан нақшбандияга руҳан мос бўлган маломатия оқимига, унинг одобига амал қилар эди. Буни Навоий “Хамсат ул-мутаҳаййирин”да алоҳида таъкидлаб ўтади. Маломатийларнинг ботиний оламлари зоҳирда акс этмаслиги, яъни улар ташқи тарафдан оддий одамлардан асло фарқланмаслиги, шунингдек, уларнинг сўфийлигини ҳеч ким сезмаслиги керак. Улар ўта камтарлик билан ўзларига маломат ёғдиришни истаганлар. Бирор кишидан маломат кўрса, яъни кимдир уларни камситса, менсимаслик қилса, буни улар ўзлари учун фахр деб билишган. Жомий ҳам камтарликнинг олий намунасини кўрсатиб, ўзига маломат ёғдиришни хуш кўрган.\nМаноқиб жанрининг талабига биноан, унда мадҳ этилаётган диний-тасаввуфий вакилнинг камолоти, эришган даражаси кўрсатиб берилиши керак. Шу жиҳатдан олиб қараганда, асарда Жомийнинг ҳам тасаввуфда тутган ўрнини белгилаб бериш муаллиф олдидаги муҳим масалалардан бири эди. Навоий Жомийнинг, зоҳирий илмлар билан бир қаторда, ботиний илмларни ҳам эгаллаганини таъкидлаб, уларни қуйидагича учга бўлиб кўрсатади:\nБиринчиси – шеър, Жомий унинг ҳар турида ижод қилиб, барча шоирлардан кўра ҳам кўпроқ шуҳрат қозонди.\nИккинчиси – олдин ўтган шайх ва авлиёларнинг тасаввуфга оид, тушуниш мураккаб бўлган турли китобларини шундай шарҳлаш санъатини қўлга киритдики, бундан кўплаб эҳтиёжмандлар баҳраманд бўлди.\nУчинчиси – тариқат одоби бобида шундай нозик йўл тутдики, унинг дунёвий илмлар, шеъриятдан ҳам улуғроқ бўлган ниҳоний иш, яъни тасаввуф билан машғул бўлганини атрофдагилар деярли билмади ва фаҳмламади ҳам.\nНавоий устози ва пирини “кошифи сирри Илоҳ”, яъни “Илоҳ сирларини кашф этувчи” деб таърифлайди. Бу таърифни унча-мунча кишига нисбатан қўллаб бўлмайди. Жомийнинг бу илоҳий даражасини ҳар ким ҳам сезавермаган. Навоий эса бевосита гувоҳ сифатида устозининг пирлик хусусиятларини замондошлари ва келажак авлодга билдириб кетишни ўзининг бурчи деб билди, шу масъулиятни бўйнига олиб, айни вазифани ҳалоллик, адолат ва маҳорат билан адо этди.\nМустабид тузум даврида Жомийнинг ҳаёти, илмий-адабий мероси хусусида талайгина тадқиқотлар амалга оширилган. Бироқ унинг сўфийлиги масаласини етарлича ўрганишга имкон берилмаган. Шунинг учун ҳам бугунги кун Жомий ва Навоий ҳаётининг тасаввуфий жиҳатларини янада изчил, ҳар тарафлама ва чуқур ўрганишни талаб этади.\nЖомий ва Навоий ўртасидаги илмий-ижодий яқинлик масалаларини ўрганишда шу икки буюк ижодкор ёзиб қолдирган бебаҳо мерос энг асосий манба бўлиб хизмат қилади. Жумладан, “Хамсат ул-мутаҳаййирин” ана шу нозик масалани ҳал этишда энг ноёб манба ҳисобланади.\nФаррухбек Олим, тадқиқотчи\n “Бадоеъ ул-вақоеъ” (“Нодир воқеалар”) – Зайниддин ибн Абдужалил Восифий (тахминан 1485\_86 – 1566)нинг эсдалик сифатида ёзган асари.\n Зайниддин В о с и ф и й. Бадоеъ ул-вақоеъ. Т.: Ғафур Ғулом номидаги адабиёт ва санъат нашриёти. 1979. 184-бет.\n Ўша манба, 186-бет.\n Ўша манба, ўша бет.\n Ғиёс ул-луғот. 1-жилд. Душанбе. Нашриёти “Адиб”, 1987. саҳ. 313.\n “Хамсат ул-мутаҳаййирин” тожик тилига ҳам таржима қилиниб, чоп этилган. Қаранг: Хамсат ул-мутаҳаййирин. Д.: Нашриёти “Адиб”. 1989.\n← Аввалги Аввалги Антон Чехов. Йилқибоп фамилия (ҳикоя)\nКейинги → Кейинги: Ҳофиз Таниш ал-Бухорий. Абдулланома («Шарафномайи шоҳий»). Биринчи китоб


13 март, 2021, 16:28\nТеглар:Жасурбек Жалолиддинов | Локомотив\nУ ҳозир Суперлига клубида ўйнамоқда.\nМоскванинг “Локомотив” клуби собиқ скаути Денис Колев ўзбекистонлик ярим ҳимоячи Жасур Жалолиддиновнинг трансфери ҳақида ўз фикрини билдириб ўтди.\n“Бу қайсидир маънода менинг ҳам хатом, деб ҳисоблайман. Уни ўйинни яхши тушунадиган ва техникаси юқори футболчи, деб ижобий тавсиф беришди. Аммо унга атлетизмнинг етишмаслиги борасида етарли даражада баҳо берилмаган.\nУшбу трансфернинг истиқболини бироз бошқача тасаввур қилгандим. Мен уни премьер-лига клубига эмас, Беларусь ёки Шарқий Европа клубларидан бирига ижарага берилишини кутгандим.\nВа, албатта, унинг трансфери 300 минг евро бўлиши мумкин эди. Мен буни 300-400 минг евролик трансфер, деб ўйлайман ва ҳозир ҳам шу фикрдаман.\nУмид қиламанки, бу воқеалар унга унчалик таъсир қилмаган. Мен уни шахсан танимайман, аммо бу йигитнинг характери кучли ва ўз йўлида давом этади, деб ўйлайман. Менимча, у яхши футболчи бўла олади. Унинг трансфери ҳақли, деб ўйлайман”, - деди Колев.\nЭслатиб ўтамиз, Жасур Жалолиддинов ҳозирда “Андижон” футболчиси ҳисобланади.


Ҳаёт асло тўхтаб қолмаслигига 10 мисол » Скачать музыку бесплатно новинки музыки 2016-2017\nКўпинча муаммолар биздан сўраб ҳам ўтирмай ҳаётимизга кириб келади ва бизни ташвишлар гирдобида қолдиради. Ким учундир бу вақтинчалик ташвиш бўлса, яна кимнингдир ҳаётини бир умрга ўзгартириб юборади. Биз бундай онларда сизга далда зарур деб ҳисоблаймиз. Шунинг учун сизга ҳаётнинг кутилмаган совға ва синовларини мардонавор кутиб олиб, бу синовларни енга олган инсонлар ҳаёти ҳақида ҳикоя қиламиз. Ник Вуйчич Қўлсиз, оёқсиз бўлса-да, руҳий жиҳатдан ҳайратомуз даражада кучли бўлган бу инсон нафақат тушкунликка тушмади, балки инсон ҳар қандай шароитда, ҳаттоки имконсиздек кўринган вазиятда ҳам яшаш мумкинлигини исботлай олди. Ник гольф ўйнайди, серфинг билан шуғулланади, нотиқлик қилади, дунё бўйлаб саёҳат қилади. Яқинда унинг иккинчи фарзанди дунёга келди. Кўчада болалар унга нима бўлгани ҳақида сўрашса, Ник “Ҳаммаси сигарет сабабли!” деб жавоб беради. Билл Портер Агар инсоннинг мақсади бўлса ва энг муҳими, бу мақсадга эришиш истаги жуда ҳам кучли бўлса, ҳеч қандай касаллик орзуга эришиш йўлида тўсиқ бўлолмайди. Билл Портер туғилганданоқ церебрал фалаждан азият чекди. У савдо соҳасида ишлашни истарди. Ва у бу истагига эришиб, Американинг энг яхши сотувчиларидан бирига айланди. Унинг кучли иродасига бағишлаб, “Эшикдан эшиккача” (Door to Door, 2002) фильми суратга олинди. Бу фильмни ўзлари ҳаётда шуғулланишни истаган бўлишса-да, истаган соҳаларида фаолият юрита олмаган, бу соҳа учун яратилмаганман деб ўйлайдиган инсонлар албатта томоша қилишлари лозим. Евгений Смирнов Раққос учун рақсга тушиш имкониятидан маҳрум бўлишдан ҳам даҳшатлироқ нарса йўқ. Агар профессионал раққос йўл транспорт ҳодисаси оқибатида оёғидан ажралиб қолса нима қилади? Рақсга тушишда давом этиши лозим! Брейк-данс бўйича Россия чемпиони Евгений Смирнов оёғидан айрилгач, рақсга тушишни қайтадан ўрганишга тўғри келса-да, шундай йўл тутди. Унинг рақс шоуларидан биридаги чиқиши орқали инсоннинг ирода кучи нақадар кучли эканлигини ва ҳаттоки бир оёқда ҳам ажойиб рақсга тушиш мумкинлигини исботлади. Олеся Владикина Мана бу мафтункор ва гўзал қизга қаранг. Олеся 20 ёшга тўлганда тақдирнинг оғир синовига учради: Таиландда юз берган ҳалокатда нафақат дугонасини, балки чап қўлини ҳам йўқотди. Бу воқеа унинг ҳаётини батамом ўзгартириб юборди, лекин у тўхтаб қолмади. У икки марта Паралимпия ўйинларида муваффақиятли қатнашиб, икки марта биринчи ўринни эгаллади ва жаҳон рекордларини ўрнатди. Дарвоқе, қиз протез қўлдан фойдаланишни рад этди ва барча ишларни бир қўлида аъло даражада бажаради. Сильвестр Сталлоне Буюк актёр бўлиш учун фақатгина ташқи кўриниш гўзал бўлиши керак деб ўйлайсизми? Асло ундай эмас. Агар шундай деб ўйласангиз, у ҳолда Сильвестр Сталлоненинг ҳаёти ҳақида билмас экансиз. Туғма жароҳат сабабли унинг юзининг чап қисми мушаклари қотиб қолган, оғзи ҳам бироз қийшайган, қовоғининг бурчаги осилиб қолган, тили ҳам қисман фалажланиб қолган (шунинг учун Сталлоне бироз қийналиб гапиради). Энди эса айтинг: бу жисмоний камчиликлар унинг замонамизнинг энг машҳур актёрларидан бири бўлишига халақит бердими? Андреа Бочелли Кўзи ожизлик инсонни атрофидаги оламни кўриш имкониятидан маҳрум қилади, лекин уни ҳис этиш имкониятидан жудо қилолмайди. Эҳтимол италиялик Андреа Бочелли, классик ва оммабоп қўшиқлар ижрочисига қўшиқлари орқали тингловчилар қалбини забт этишига айнан шу нарса ёрдам берар? Уч фарзанднинг отаси бўлмиш Андреа Бочелли яқинда иккинчи марта уйланди ва ҳаётдан мамнун. Унинг айтишича, “ташқи” нигоҳдан маҳрум бўлса ҳам, у “қалб кўзи” орқали ҳамма нарсани кўра олади. Мэдлин Стюарт Орзу бор экан, ҳеч қандай касаллик унинг амалга ошишига тўсқинлик қилолмайди. Даун сидромига чалинган Мэдлин Стюарт подиумга модель сифатида кўтарилишни орзу қиларди. Ва у буни уддалади. Албатта бунга эришиш учун ҳаракат қилишга тўғри келди: қиз спорт билан шуғулланди ва 20 кгга озди, сўнгра узоқ вақт давомида моделлик агентликларига киришга ҳаракат қилди, бироқ агентликлар уни моделлар сафига қабул қилишга шошилишмади. Аммо Мэдлин мақсадига эришди: аёллар учун спорт кийимлари ишлаб чиқувчи Manifesta бренди билан йирик шартномани имзолади. Яқинда эса у Нью-Йоркда ўтказилган мода ҳафталигида иштирок этди. Агар чин дилдан хоҳласанг, орзуингга албатта эришасан. Виктория Дюваль Спортчи ҳар доим спортчилигича қолади. Буни Хожкин лимфомаси касаллигини енгиб, машғулотларни давом эттирган ва Катта дубулға турнирида муваффақиятли қатнашган америкалик 20 ёшли теннисчи Виктория Дюваль исботлади. Аммо бизнингча, Виктория энг асосий мусобақада ғалаба қозонди. Ушбу мусобақада унинг ашаддий рақиби касаллик бўлса, мукофоти қимматли ҳаёт бўлди. Шантель Браун-Янг Бу моделнинг гўзаллик тарихи ҳақиқатан ҳам ғайриоддий: Шантелнинг бутун танасида тери пигментацияси бузилган, тиббиёт тили билан айтганда “витилиго” деб аталмиш доғ қоплаган эди. Чиройли қад-қомат ва гўзал чеҳрага эга бўлган қиз бу камчиликни устунликка айлантиришга қарор қилди ва охир-оқибат машҳур моделга айланди. “Дунёда оқ ва қора танли одамлар мавжуд, мен эса ҳар икки тоифага мансубман”, деб ҳазил билан ўз ташқи қиёфасига изоҳ беради Шантель. Ксения Безуглова Икки фарзанднинг онаси, Италиянинг ногиронлар аравачасида ўтирадиганлар орасида ўтказиладиган Vertical гўзаллик танлови ғолибаси, жамоат арбоби, шунчаки ҳаётдан завқ олиб яшайдиган ва кўплаб режалари бор – буларнинг бари Ксения Безуглова ҳақида. Фавқулодда ирода кучи ва ҳаётга умид билан қарайдиган Ксения ногиронлар аравачасига михланганинг билан ҳаёт давом этиши мумкинлигининг ёрқин исботидир! P.S. Ҳа, ҳаёт инсонни ҳар томонлама тез-тез синаб кўришни ёқтиради. Бироқ унинг барча инжиқликлари, адолатсизликларига қарамасдан, ҳаёт барибир гўзал. Ҳаттоки у “гача” ва “дан кейин” деб аталадиган вазиятларда ҳам унинг бизга кутилмаган совғаси бўлиши мумкин. Бу ўз қатъиятингни кўрсатиш ва бахтли бўлиш имконияти! Юқорида номлари келтирилган инсонлар бунга ёрқин мисол бўла олади. Улар соғлом инсонлар учун ҳам ўзига хос намуна бўла олишади. Manba: xabardor.uz


PressReader - Biznes Daily Birzha (Exchange): 2018-08-16 - “Юнусобод кичик саноат зонасини бошқариш дирекцияси” давлат унитар корхонаси\n“Юнусобод кичик саноат зонасини бошқариш дирекцияси” давлат унитар корхонаси\nСизларни корхона ҳудудида жойлашган бино ва иншоотларни узоқ муддатли ижарага бериш бўйича ўтказиладиган танловга таклиф этади.\nасос: Ўзбекистон Республикаси Президентининг 2017 йил 25 октябрдаги Пқ-3356-рақамли ва 2017 йил 18 майдаги Пқ-2973-рақамли қарорлари, Вазирлар Маҳкамасининг 2014 йил 31 декабрдаги 378-рақамли ва 2017 йил 24 октябрдаги 872-рақамли қарорлари, Тошкент шаҳар ҳокимининг 2017 йил 30 октябрдаги 1453-рақамли ва 2017 йил 23 майдаги 638-рақамли, 2015 йил 12 январдаги 14-рақамли ва 2017 йилнинг 28 октябрдаги 1452-рақамли қарорлари. Тошкент шаҳрида фаолият кўрсатаётган кичик саноат зоналари фаолиятини мувофиқлаштириш бўйича маъмурий кенгашнинг 2018 йил 14 августдаги 18-рақамли баёни.\n“Юнусобод кичик саноат зонасини бошқариш дирекцияси” ДУК\nМанзил: Тошкент шаҳри, Юнусобод тумани, Боғишамол, 160-уй. Умумий ер майдони: 16,39 га. Ижарага берилаётган бинолар ва иншоотлар сони: 9 та лот. Жами ижарага берилаётган майдон: 4767,9 кв.м. Коммуникация тармоғи: электр энергияси ва совуқ сув билан таъминланган. Саноат зонасининг йўналиши: саноат ва халқ истеъмоли маҳсулотларини ишлаб чиқариш. танловда қатнашиш учун таклифларни топшириш манзили: “Юнусобод кичик саноат зонасини бошқариш” ДУК, Тошкент шаҳри, Юнусобод тумани, Боғишамол, 160-уй. танловда қатнашиш учун таклифларни қабул қилиш тартиби ва муддати: Танловда қатнашиш учун қуйидаги маълумотларни 2 нусхада ва ҳар бир варағи танловда қатнашиш истагини билдирган шахс тарафидан имзоланган ва муҳрланган, танлов таклифлари топширилиши лозим.\nТанловда иштрок этишни истаган тадбиркорлик субъектлари бир ёки бир нечта лотларга таклифлар топширишлари мумкин. Таклифлар 2018 йил 13 сентябрь соат 18.00 га қадар қабул қилинади. танлов ўтказиш санаси: 2018 йил 14 сентябрь соат 15.00. танлов ўтказиш манзили: “Юнусобод кичик саноат зонасини бошқариш дирекцияси” ДУК, Тошкент шаҳри, Юнусобод тумани, Боғишамол, 160-уй. Маълумот учун телефонлар: 234-36-21, 744-71-87. Электрон почта манзили: YKSZBDUK@UMAIL.UZ


Ҳиндистон ҳукумати нақд пулдаги ҳисоб-китоблар қийматини чеклашни таклиф қилди\n10:45 / 22.03.2017\nҲиндистон ҳукумати нақд пулда амалга оширилувчи исталган ҳисоб-китобни 200 минг рупий (3 минг доллар) билан чеклашни таклиф қилди. Бу қийматдан кўпроқ бўлган нақд ҳисоб-китобларни жаримага тортиш режалаштирилмоқда. Ҳиндистон ҳукуматининг бу ташаббуси ҳақида мамлакат молия вазирлигининг давлат сарф-харажатлари департаменти бошлиғи Хасмукх Адхиа твиттерда маълум қилди.\n"Молия қонун лойиҳасига расмий тузатишларда ҳукумат нақд пулдаги ҳисоб-китоблар чегарасини 300 минг рупийдан 200 минг рупийгача камайтиришни таклиф қилди, бу чегарадан ошувчи ҳисоб-китоблар ноқонуний деб топилади", деб ёзган Адхиа. Унинг айтишича, бу меъёр бузиладиган бўлса, жарима миқдори тўланган нақд пул миқдорига тенг бўлиши керак.\nҲиндистон ҳукумати февралда 1 апрелдан 300 минг рупийдан ошувчи нақд пулдаги исталган ҳисоб-китоблар жиноят деб ҳисобланишига эришмоқчилиги маълум қилинганди. Ҳукуматнинг айтишича, бу чора коррупция ва нопок йўл билан орттирилган маблағларга қарши курашга қаратилган.\nКоррупцияга қарши таклиф қилинаётган бу чора Ҳиндистон ҳукумати томондан 2016 йил ноябрда бошланган сиёсатнинг давоми бўлади. Ушбу сиёсатга кўра, Ҳиндистонда энг кўп айланувчи 500 ва 1000 рупийлик банкноталар муомаладан чиқарилган. Бунинг оқибатида мамлакатда нақд пул етишмаслиги муаммоси вужудга келган. Бироқ ҳукуматнинг таъкидлашича, фақат кескин чоралар билангина коррупцияни енгиш мумкин.\nҲиндистон нақд пул ҳисоб-китоблар


ЎзА - Шавкат Мирзиёев: Бундай хатарли офатга асло бепарво қараб бўлмайди\n08.07.2020 Чоп этиш версияси\nШавкат Мирзиёев: Бундай хатарли офатга асло бепарво қараб бўлмайди\nЎзбекистон Республикаси Президенти Шавкат Мирзиёев 8 июль куни видеоселектор йиғилиши аввалида коронавирус инфекциясига қарши кураш доирасида мамлакатимизда амалга оширилаётган ишларга алоҳида тўхталиб ўтди.\nДавлатимиз раҳбари, жумладан, шундай деди:\n- Барчамиз гувоҳи бўлиб турибмиз, афсуски, бутун дунёда коронавирус пандемияси давом этмоқда. Дунёнинг қатор мамлакатларида касалликнинг иккинчи тўлқини бошланаётгани барчамизда жиддий хавотир уйғотмоқда.\nБугунги ҳолат шуни кўрсатмоқдаки, ушбу инфекцияга қарши курашда қандайдир «сеҳрли рецептлар» ҳали йўқ.\nЖаҳон ҳамжамияти, дунёдаги энг йирик илмий марказлар, энг кучли олимлар бу офатга даво топиш учун қаттиқ изланмоқда. Ва бундай тадқиқотлар тез орада ўзининг ижобий натижасини беради, деб умид қиламиз.\nҲозирги кунда республикамизда касалликка чалинганлар сони 10 минг 982 нафарга, соғайганлар сони 6 минг 890 нафарга етди.\nТиббиёт ва санитария-эпидемиология ходимларининг касб малакаси ва жасорати, ҳуқуқ-тартибот идоралари ходимларининг фидойилиги, шунингдек, карантин давридаги қатъий интизом мамлакатимизда эпидемиологик вазиятни нисбатан барқарор сақлаш имконини бермоқда.\nЛекин бу хотиржамликка берилиш, бу масалага енгил-елпи қараш учун асос бўлмаслиги керак.\nЧунки июль ойининг биринчи ҳафтасида беморлар сони 2 минг 167 нафарга кўпайган. Шундан 1 минг 267 та (58%) ҳолат аҳоли орасида аниқланган.\nБу карантин давридаги энг юқори кўрсаткичдир. Афсуски, беморлар орасида ўлим сони ҳам ортиб бормоқда. Бу барчамизни жиддий ташвишга солиши шарт.\nБиз мамлакатимизда коронавирус аниқланган кундан бошлаб қайта-қайта таъкидлаб келмоқдамиз: бу жуда мураккаб синов ва оғир кураш бўлади.\nБу курашда кўп нарса ўзимизга, ақл билан ҳаракатимизга, сабр-тоқатимизга темир интизом билан, қатъият ва жипсликда иш кўришимизга боғлиқ.\nЛекин, минг афсуски, аҳоли ўртасида кўпчилик мана шу талабларга тўла амал қилмаяпти.\nАйниқса, тиббий ниқоб тақмаслик ёки уни номига тақиш, санитария-гигиена қоидаларини бузиш, ўзаро қўл бериб кўришиш, ижтимоий масофани сақламаслик, заруратсиз оилавий тадбирларни ўтказиш ҳолатлари кун сайин кўпаймоқда.\nЖойларда “яшил”, “сариқ” ва “қизил” ҳудуд тамойили тўлиқ ишламаяпти.\nБиз бу борада аҳволни ўзгартириш учун аввало жамоатчилик назоратини кучайтиришимиз керак.\nЮзага келган вазиятни ҳисобга олиб, Республика комиссияси вилоят, шаҳар, туманлар ҳокимлари ҳамда сектор раҳбарлари билан бирга пандемияни жиловлаш бўйича барча чораларни кўриши шарт.\nТегишли раҳбарлар ўзига бириктирилган ҳар бир вилоят кесимида аҳолининг белгиланган чекловларга қатъий амал қилиши ва карантин талаблари бажарилиши устидан, жойига чиққан ҳолда, назорат ўрнатсин.\nАлбатта, биз қўшни давлатларда маълум сабабларга кўра қолиб кетган Ўзбекистон фуқароларини мамлакатимизга қайтариш бўйича ҳам тегишли чора-тадбирларни кўрамиз.\nБироқ юртдошларимизга мурожаат қилиб яна бир бор таъкидламоқчиман: бутун дунёда минг-минглаб одамларнинг ўлимига сабаб бўлаётган бундай хатарли офатга асло бепарво ва енгил қараб бўлмайди.\nКасалликнинг бирор-бир кичик белгисини ўзингизда сездингизми, дарҳол шифокорга мурожаат қилинг.\nЎзингизча уйда даволанманг. Бу оғир оқибатларга олиб келиши, ва ниҳоят ўлим билан тугаши мумкин.\nЎзингизга ва оила аъзоларингизга нисбатан бепарво ва бефарқ бўлманг!\nХалқимиз, оиламиз ва фарзандларимиз саломатлиги ва ҳаёти биз учун энг улуғ бойлик экан, бу ўта муҳим масалада бефарқ бўлиб, карантин талабларини бузишга ҳеч кимнинг ҳаққи йўқ.\nБуни ҳеч ким, аввало, барча раҳбар ва мутасаддилар ҳеч қачон унутмаслиги шарт.\nБугунги мураккаб вазиятда барчамиз “Ўз соғлиғингни, ўз болангни, ўз оилангни ўзинг асра!” деган шиорга амал қилиб яшашимиз шарт.\nАйни вақтда ҳаётимизни нормал изга солиш, иқтисодиётимизни тиклаш учун пандемия шароитида яшаш ва меҳнат қилишга ўрганишимиз, барча эҳтиёт чораларини кўрган ҳолда, бу борада бошлаган ишларимизни темир интизом билан давом эттиришимиз керак.


2025 йилга бориб газ тақчиллиги кузатилиши мумкин - Номадлар,Турклар,Қозоқ одатлари ва анъаналари,Қозоғистон табиати | QazaqTV\n2025 йилга бориб газ тақчиллиги кузатилиши мумкин\nҚозоғистонда 2025 йилга бориб газ етишмаслиги кузатилиши мумкин. Мажилисда бўлиб ўтган Ҳукумат соатида Энергетика вазири Бўлат Ақчулақов шундай баёнот берди. Унинг маълум қилишича, мамлакатда “Зангори олов” истеъмоли йил сайин ўртача 7 фоизга ортиб бормоқда. Статистика маълумотларига кўра, 2017 йилдан 2021 йилгача газ истеъмоли 35 фоизга, 13 миллиард куб метрдан 18 миллиард куб метргача ортган. Вазирнинг маълум қилишича, газ захираларига кўра мамлакат МДҲ давлатлари ичида Россия ва Туркманистондан кейин учинчи ўринда турса ҳам, нархларни кўтармаслик соҳада муаммолар юзага келишига сабаб бўлиши мумкин. Республикадаги “зангори олов” баҳоси, Бўлат Ақчулақов фикрича, жаҳондаги энг қуйи кўрсаткичларда. Бу эса мамлакатнинг импортга боғланиб қолишига сабаб бўла олади.\nБўлат Ақчулақов, Қозоғистон Республикаси энергетика вазири:\n- Шу билан бирга, вазирлик Ҳукуматга 2024 йилгача қазиб олувчилардан харид қилинадиган маҳсулот нархини музлатиб туриш тўғрисида таклиф киритган. Ушбу тадбир ижтимоий заиф аҳоли қатламлари учун товар газ баҳолари кўтарилмаслигини таъминлайди. Миллий операторнинг молиявий барқарорлигини таъминлаш учун эса улгуржи баҳолр кўтарилишини ҳисобга олган ҳолда узоқ муддатли нарх ва тариф сиёсати ишлаб чиқилиши лозим. Вазирлик “Қазақгаз” билан бирга истеъмолчиларнинг янги категориялари бўйича иш юритяпти. Қонунан йирик тижорат истеъмолчилари ва рақамли майнингни амалга ошираётган шахслар улар қаторидан жой олиши мумкин.\nВазир фикрича, ушбу тадбир Миллий операторнинг қўшимча зарарларини кўпайтирмаган ҳолда аҳоли, шу жумладан, ижтимоий заиф қатламлар учун нархларни бир зайлда имкониятини яратади.


Қорақалпоғистон ҳудудида эшак қабристони топилди\n18 Fevral 09:13 / Published in Ҳодисалар\nҚорақалпоғистон: эшаклар қабристони топилди\nИжтимоий тармоқларда видеолар нашр этилгандан сўнг, ҳуқуқни муҳофаза қилиш органлари ходимлари Қорақалпоғистоннинг Элликқалъа туманининг учта жойида эшак суяклари топилиши юзасидан тергов ишларини бошлашди.\nМаҳаллий ОАВнинг хабар беришича, битта жойда 55 та эшакнинг қовурғаси топилган.\nВоқеа шу йилнинг 12 февралида видеонинг ижтимоий тармоқларда тарқатилишидан сўнг маълум бўлди. Қайд этилишича, эшак гўшти одамларга сотилган.\n«Ellikqala Info» каналининг маҳаллий блоги Достон Болтаев Элликқалъа туманининг шарқидаги чўл зонасида ўлдирилган элликдан зиёд эшакнинг янги суякларини топди. Болтаевнинг айтишича, кейинчалик ушбу ҳудуд яқинида ўндан ортиқ ўлдирилган эшакларнинг суяклари топилган.\n“Ешакни тажрибали қассоб кесиб ташлади, чунки гўшт қовурғадан силлиқ равишда ажратилган эди. Агар гўшт ҳайвонот боғига мўлжалланган бўлса, бу ерда суяклар бўлмас эди”, — дейилади хабарда.\nАйни пайтда Санитария-эпидемиологик фаровонлик ва соғлиқни сақлаш хизмати, Ветеринария ва чорвачиликни ривожлантириш бошқармаси ходимлари, шунингдек, бошқа тегишли ташкилотлар вакиллари барча қассобларнинг фаолиятини текширмоқдалар.\nБундан ташқари, мутахассислар маҳаллий қассобхонани текширмоқда.\nҲодиса ҳақида туман ҳокимлиги, прокуратура ва ИИБга ҳам хабар берилган.\nУч йил олдин, шунингдек, Самарқанд яқинида эшак қабристони топилган эди. Кейин бу янгилик ижтимоий тармоқларни портлатди.\nКейинчалик беш кишилик гуруҳ бир ой давомида эшак тижорат билан шуғуллангани аниқланди. Бироқ, Самарқанд суди ушбу гуруҳнинг ҳаракатларида жиноят аломатлари йуқлиги тўғрисида қарор чиқарди.\nСудя беш кишини ҳайвонларга нисбатан шафқатсизликда айбдор деб топиб, маъмурий жавобгарликка тортди. Улар энг кам иш ҳақининг икки баравари миқдорида жарима тўлашди.\nTagged under: ГЎШТ, ИЖТИМОИЙ ТАРМОҚЛАР, ТЕРГОВ, ЭШАК, ҚАБРИСТОН


Қозоғистон ССВ Pfizer билан вакциналар етказиб бериш бўйича музокаралар олиб бормоқда\nҚозоғистон ССВ Германиянинг BioNTech билан биргаликда Американинг Pfizer компанияси томонидан ишлаб чиқарилган вакцинани сотиб олиш бўйича музокараларни давом эттирмоқда, дея хабар қилди душанба куни маҳаллий ахборот агентликлари Қозоғистоннинг бош санитария шифокори Ерлан Киясовга асосланиб.\n«Йилнинг иккинчи ярмидан бошлаб Pfizer Қозоғистон учун мавжуд бўлиши мумкин. Дастлабки келишувларга эришилди. Меморандум Pfizer билан имзоланган. Батафсил масалалар муҳокама босқичида», — деди Киясов 1 февраль куни пойтахтда, Қозоғистонда эмлаш кампанияси бошланган куни.\nШу билан бирга, у вакцинанинг «етишмаслиги» ни таъкидлаб, компанияларнинг бошқа мамлакатларга олган мажбуриятларига ишора қилди.\nОАВ маълумотларига кўра, Киясов Россиянинг Спутник V коронавирусга қарши вакцинасини маҳаллий клиникалардан бирида олган.\n1 февралда Қозоғистонда коронавирус инфекциясига қарши босқичма-босқич оммавий эмлаш бошланди. Россиянинг Спутник V вакцинасини биринчи бўлиб ўқитувчилар, шифокорлар ва хавфсизлик кучлари олади. Расмийлар йил охирига қадар олти миллион қозоғистонлик эмлашни режалаштирмоқда.\nҒарб мамлакатларидаги олимлар ушбу тадқиқотларнинг махфийлигини айтиб, «Спутник V»нинг клиник синовлари натижаларини шубҳа остига олишди. Август ойида вакцинани рўйхатдан ўтказган Москва, керакли тестлар тугамасдан уни хавфсиз деб эълон қилди. Келгуси ойдан бошлаб қозоғистонлик «QazCovid-in» вакцинаси ҳам қўлланилади, у ҳали якуний синовлардан ўтмаган, аммо расмийлар уни дори расмий тасдиқлангандан кейин фойдаланишни истисно этмайдилар.


11:31 / 21.01.2017\nАҚШнинг янги президенти Дональд Трампнинг рафиқаси, Американинг янги биринчи хоними Мелания Оқ уй тарихидаги энг жозибали биринчи хоним бўлишни орзу қилмоқда.\nАйтиш жоизки, ҳозирча, АҚШнинг 35-президенти Жон Кеннедининг рафиқаси Жаклин Кеннедининг либос танлови борасида дидини бошқа биринчи хонимлар такрорлай олгани йўқ. Бироқ, кўринишидан, Мелания Трамп Жеки Кеннеди эришган натижани такрорлаш учун бор кучини сарфлайди. Балки, шунинг учундир Дональд, рафиқаси услуби билан Жаклинга ўхшашлиги борасида кўп бора такрорлаган.\nУмуман, Жеки Кеннеди – Мелания учун намунадаги аёлдир. Трампнинг 20 январдаги инаугурация маросимида ҳам бунга гувоҳ бўлиш мумкин эди. Мелания турмуш ўртоғининг қасамёд қилиш маросимига 1961 йилда Жаклин кийган либосга жуда ўхшаш кийимда келди. Америка матбуоти бу ўхшашликни тезда пайқади.\nМелания инаугурация учун ёрқин-мовий тусдаги, унча катта бўлмаган ёқали, енглари калта пальтони танлаган. У шунга мос равишда узун қўлқоп ва пойабзал кийган. Жеки 56 йил муқаддам, эрининг қасамёд маросимига деярли айни тусдаги пальтода, Меланияникига айнан мос келадиган мовий қўлқоп ва шляпада келган эди.\nШу билан бирга, узоқ вақт мобайнида дизайнерлардан ким Мелания учун либос тикиши номаълум бўлиб келди. Бу масалага ҳам куни кеча ойдинлик киритилди. Биринчи хоним, америкалик машҳур модельер Ральф Лоренни танлаган аниқ бўлди.\nСтилистларнинг қайд этишларича, Мелания Трамп, Мишель Обамадан фарқли равишда, мода тажрибаларини хуш кўрмайди ва классикани ёқтиради. Америка классик модасининг тан олинган дизайнери Лоренни танлаш эса, бу истакка мос келади.\nГольф, саммитлар ва Путин билан учрашув. Трамп Осиё турнесини бошлади\n08:50 / 05.11.2017\nНамойишчилар Мелания Трамп тўхтаган меҳмонхонани ўраб олишди\n17:15 / 07.07.2017\nНима учун Мелания Трамп Ватиканда бошига рўмол ташлаб, Саудияда бундай қилмади?\n17:27 / 26.05.2017


VIP сўзининг асл маъносини биласизми? - Zamin.uz\nЭнди биз учун «VIP» – мўл-кўлчиликни, бемалолчиликни, ўйланмай фойдаланаверишни, хотиржамликни ва умуман «ҳаммаси тўланган» деган тушунчани англата бошлади. Тўйхона «VIP», машина «VIP», ошхона «VIP», стадион «VIP»...Қисқа қилиб айтганда, ҳашамдор меҳмонхоналардаги русчасига «Всё включено» (инглизча all inclusive) атамасини биз «VIP» дея ифодалай бошладик.\nҚисқа қилиб айтганда, бу сўз (аниқроғи аббревиатура) аслидаги маъносига кўра кўпчилик ўйлаганидай маълум бир хизмат тури, вазият ёки алоҳида эътиборни эмас, шунга лойиқ кўрилган шахсни англатади. “Замин” янгиликларини “Telegram”да кузатиб боринг\nЯнгиликлар » Жамият » VIP сўзининг асл маъносини биласизми?


Сунъий ёмғир чақирадиган технология синаб кўрилди - EFFECT.UZ\nСунъий ёмғир чақирадиган технология синаб кўрилди\n. 09:40 | 16.07.2021\nЧоршанба куни Бирлашган Араб амирлигининг (БАА) турли туманларида ҳарорат 50 даража бўлишига қарамай кучли жала қуйди. Мамлакатда сунъий ёғингарчилик чақирадиган янги технология синаб кўрилмоқда, деб хабар берди амирликнинг об-ҳаво маълумотларини тарқатувчи Марказ аль-Асифа (Storm Center) портали.\n“Ёмғир мамлакатнинг шимолида Хажар тоғли ҳудудидаги Хатта қишлоғида, Вади ал-Хило, Калба роуд ва Хувайлат туманларида ёғди”, — дейилади портал берган хабарда.\nМиллий метеорологик бюро эса пойтахт Абу-Дабига яқин бўлган Ал-Айн шаҳрида ҳам ёмғир ёғиб ўтгани ҳақда маълум қилди. Бу ерда ҳарорат 47 даражани кўрсатган. Мутахассисларнинг таъкидлашича, янги технология қўлланиши сабабли БААда ёзда ҳам ёмғир ёғди. Одатда бу вақтда мамлакатда ёғингарчилик кузатилмайди.\nЎз навбатида, Қатар об-ҳаво бюроси ҳам келаётган шанба кунидан то чоршанба кунигача мамлакатнинг турли ҳудудларида ёмғир ёғиши мумкинлиги ҳақида хабар тарқатди. Қатарда ёз пайтлари умуман ёмғир ёғмайди, ўтган куз, қиш ва баҳорда икки марта кучсиз ёғингарчилик бўлди, халос.\nБАА ҳукумати сўнгги йилларда ёмғир чақириш техноглогиясини яратиш устида фаол иш олиб бормоқда. Масалан, шу йил баҳорда ёғингарчилик миқдорини кўпайтирадиган технология синаб кўрилди. Шу мақсадда Амирликда булутларда кимёвий қўшилмалар ишлатмасдан электр разряд ёрдамида ёмғир чақирувчи дронлар синаб кўрилди. Мазкур синовлар Дубайдаги SANAD академияси билан Британиянинг Рединг университети олимлари ҳамкорлигида олиб борилмоқда.\nБелорусияда икки соҳа вакилларига қатағон кучайган\nЎзбекистондаги оилавий корхоналар сони 49 мингдан ошди\nПутин ва Тоқаев Афғонистондаги вазиятдан ҳавотирда\n“Барселона” ва “Ювентус” кубок учун финал ўйинида куч…\n“Боруссия Дортмунд” “Атлетик Билбао”га мағлуб бўлди (фотогалерея)\nЎзбекистонда кўчатлар ва пайвандтагларни сотиб олишда субсидиялар ажратилади\nТошкент шаҳрининг тўртта тумани чегаралари ўзгарди\nЖахонгир Атажанов иши судга оширилди\nБААга борадиган ўзбекистонлик фуқаролар диққатига!\nҲабиб Абу-Дабига қайтди\nЭлектрон манзил: [email protected] Алоқа учун телефон рақам: +998335003232 +998881603233


Ўзбекистон расмийлари 12 та чартер рейсларининг муддатларини тасдиқладилар\n25.03.20 10:08\tmsk\nМосква аэропортида қолиб кетган ўзбекистонликлар . Екатерина Иващенко фотосурати, "Фарғона"\n“Ўзбекистон ҳаво йўллари” миллий авиакомпанияси 24 мартдан 3 апрелга қадар хорижда қолиб кетган ўзбекистонликларни ватанга қайтариш бўйича 12 та чартер рейсларини амалга оширади. Рейслар амалга ошириладиган сана ва тахминий вақт жадвали Ўзбекистон Республикаси Ташқи ишлар вазирлиги сайтида жойлаштирилган.\n24 март куни Тошкентга иккита рейс режалаштириб қўйилган: Москвадан (Внуково аэропорти) чартер соат 17.00 да учади (бу ерда ва давомида маҳаллий вақт кўрсатилган), Истанбулдан учиш 23.00 га мўлжалланмоқда.\n25 ва 26 март кунлари соат 12.00 ва 15.00 да Россия Федерацияси пойтахтидан (аэропортлар кўрсатилмаган) Ўзбекистонга қараб яна иккита махсус борт парвоз қилади.\n27 март куни учта эвакуация рейсларининг амалга оширилиши кутилмоқда: Дубайдан соат 15.00 да, Москвадан – 13.00 да ва Истанбулдан (айни пайтда учиш вақтига аниқлик киритилмоқда). 29 март куни “Ўзбекистон ҳаво йўллари” миллий авиакомпаниясига қарашли самолёт ўзбекистонликларни Сеулдан ватанига қайтариб келади (вақтга аниқлик киритилмоқда). Эртаси куни соат 14.00 да Санкт-Петербург йўналиши бўйича лайнер павроз қилади.\nАпрель ойининг дастлабки кунлари учта парвознинг амалга оширилиши режалаштирилмоқда. Самолётлар 2 апрель куни Москвадан (соат 12.00), 3 апрель куни – Истанбулдан (23.00) ва Дубайдан (13.00) учиши кутилмоқда.\nТашқи ишлар вазирлиги матбуот хизмати Ўзбекистон фуқаролари ватанга қайтиб келгандан кейин Республика махсус комиссияси томонидан белгиланган талабларга қатъий риоя қилган ҳолда 14 кунлик карантинга жойлаштирилишини эслатиб ўтган.\nШу кунларда ўзбекистонлик фуқароларни Новосибирск, Москва, Истанбул, Куала-Лумпур ва Жакартадан олиб чиқиш бўйича чартерлар ташкил этилган эди. Ташқи ишлар вазирининг маслаҳатчиси Жаҳонгир Худойхўжаев 22 март куни маълум қилганидек, Россия, Туркия, Жанубий Корея, Ҳиндистон, Миср ва Малайзиядан еттита рейс билан ватанга жами 1750 фуқаро қайтариб келинган.\nОлдинроқ Туркиядаги Ўзбекистон фуқаролари Истанбул-Тошкент чартет рейсларига чипталар нархи икки баробар кўтарилиб кетгани борасида шикоят қилишган эди. Етарли пул маблағларига эга бўлмаган кўплаб оилалар ватанга қандай қилиб қайтишни билмай, бошлари қотиб қолган.\nЭслатиб ўтамиз, республикада коронавирус касаллигини юқтириш бўйича биринчи ҳолат аниқланганидан сўнг Ўзбекистон 16 март куни ўз чегараларини бутунлай ёпиб қўйди. Кейинроқ маълум бўлишича, халқаро авиа-, авто- ва темирйўл алоқалари апрель ойининг охиригача тўхтатиб қўйилган экан. Ўзбекистон соғлиқни сақлаш вазирлиги маълумотига кўра, мамлакатда COVID-19 инфекциясини юқтириб олган беморлар сони 50 кишини ташкил этади.


“Толибон” “Ал-Қоида” билан чуқур алоқаларни сақлаб келмоқда — Ашраф Ғани | Qalampir.uz\n“Толибон” “Ал-Қоида” билан чуқур алоқаларни сақлаб келмоқда — Ашраф Ғани\nОлам\t22 Июль 09:49 4063\n“Толибон” ҳаракати “Ал-Қоида” террорчилик тармоғи, шунингдек “Лашкари-тойиба” ва “Жайши Муҳаммад” террорчилик гуруҳлари билан чуқур алоқа ўрнатган. Бу ҳақда Афғонистон Президенти Ашраф Ғани маълум қилди.\n“Толибон” “Ал-Қоида”, “Лашкари-тойиба” ва “Жайши Муҳаммад” билан чуқур алоқаларни сақлаб келмоқда. “Толибон” олиб бораётган уруш ҳеч қандай диний ёки миллий асосга эга эмас. Биз яқин уч-олти ой ичида вазиятни ўзгартиришга ҳаракат қиламиз, ижобий ўзгаришлар режаларини ишлаб чиқмоқдамиз”, дея Афғонистон Президентининг нутқидан иқтибос келтирган “Tolo News” телеканали.\nУнга кўра, толиблар Афғонистонни исёнчилар маконига айлантириш ниятида.\n“Толибон” Афғонистонни ҳар хил исёнчилар бошпанасига айлантирмоқчи. Ҳукумат бунга ҳеч қачон йўл қўймайди. Бизнинг мақсадимиз Афғонистонни ва унинг озодлигини, сўнгги 20 йил ичида эришилган ютуқларни ҳимоя қилишдир. Адолатли ва мустаҳкам тинчликни ўрнатиш учун иродамиз етарли", деган Президент.\n“Bakhtar” агентлигининг Афғонистон армияси юқори қўмондонлигига таяниб хабар беришича, “Ал-Қоида” “Толибон” жангариларига мамлакатда террорчилик ҳужумларини уюштиришда ёрдам берган ҳолда ўз инструкторларини жўнатмоқда. Ушбу ҳамкорлик Афғонистондаги жангларнинг кучайишига сабаб бўлмоқда.\nАфғонистон Ғани толиблар\n02 Август 13:59 31753\n03 Август 15:51 24783\n03 Август 13:06 23191\n04 Август 12:37 20083\n03 Август 15:01 19672


Журнал "Экономический Вестник Узбекистана" » (O´zbek) Imkoniyatlardan samarali foydalanayotgan tadbirkor\nГлавная | Архив номеров | 2016 | № 1/2016 | (O´zbek) Imkoniyatlardan samarali foydalanayotgan tadbirkor\n(O´zbek) Imkoniyatlardan samarali foydalanayotgan tadbirkor\nИстиқлол йилларида мамлакатимиз иқтисодиётининг етакчи соҳаларидан бири бўлган қишлоқ хўжалигини ривожлантириш ва самарадорлигини ошириш масалаларига устувор аҳамият берилди. Айниқса, фермерлик ҳаракатини ривожлантириш, эркин фаолият кўрсатиши учун яратиб берилган шарт-шароитлар ўзининг юқори самарасини кўрсатмоқда. Яъни, аҳоли турмуш даражасини юксалтириш, реал даромадларни ошириш, иш билан таъминлашда муҳим йўналиш эканлигини амалда исботламоқда.\nДарҳақиқат, бу каби ижобий ўзгаришлар Сурхон воҳаси агросаноат тармоғида ҳам яққол кўзга ташланмоқда. Бу ерда муваффақиятли фаолият кўрсатаётган «Абдураҳмон Абдуғаффор давр» фермер хўжалиги иқтисодий имкониятларини тобора кенгайтириб бораётган нуфузли меҳнат жамоаларидан бири сифатида танилган. Чунки, А. Аҳмедов раҳбарлик қилаётган мазкур хўжалик аъзолари ер билан тиллашадиган, сидқидилдан меҳнат қиладиган тажрибали миришкорлар эканлигини ҳар йили исботлаб келишмоқда. Аҳил жамоа бир ёқадан бош чиқариб, меҳнат қилаётганлиги туфайли, воҳанинг намунали, кўп тармоқли фермер хўжаликларидан бирига айланди.\nАгар натижаларга эътибор қаратадиган бўлсак, ҳар бир жабҳада фермер хўжалиги самарали фаолият кўрсатаётганини кузатиш мумкин. Бу ерда деҳқончилик, боғдорчилик ва тадбиркорлик ишлари ҳам замонавий бошқарувга асосланаётганлигига гувоҳ бўласиз.\nЖумладан, фермер хўжалигига «Агробанк» филиалининг 660 млн сўм кредити жалб этилиб, харажатларни қисқа фурсатда қоплаш имконини берадиган 10 гектар майдонда интенсив боғ барпо этилди ҳамда 12 та иш ўрни яратилди. Қолаверса, хўжаликда ишлаб чиқариш ва ижтимоий инфратузилмани шакллантириш, ирригация тизимини барпо қилиш, ерларнинг мелиоратив ҳолатини яхшилаш, уруғлик, минерал ўғит, ёнилғи-мойлаш материаллари билан таъминлашга алоҳида эътибор берилмоқда. Бу жиҳат экинлар ҳосилдорлигига, етиштирилган маҳсулотларнинг сифати тубдан яхшиланишига хизмат қилаяпти.\nБу муваффақиятларда, албатта, аграр ислоҳотларни амалга ошириш жараёнида бозор муносабатларини жорий қилиш ва хусусий мулкчиликни ривожлантиришга қаратилган чора-тадбирлар ҳаётга изчил татбиқ қилинаётгани муҳим омил бўлмоқда. Бу эса, кўп тармоқли фермер хўжаликларини шакллантиришга, аҳоли турмуш фаровонлигини оширишга, тўкин-сочинликни таъминлашга, муқим иш ўринлари яратишга сабаб бўлмоқда.\nЎз фаолиятини тўлиқ оқлаётган фермерлик ҳаракати юртимизда жуда қисқа давр ичида нафақат қишлоқ хўжалиги маҳсулотлари асосий ишлаб чиқарувчиси, балки аграр соҳани ва у билан боғлиқ бошқа тармоқларни ривожлантириш, шунингдек, аҳолининг турмуш даражаси ҳамда сифатини ошириш учун масъулиятни ўз зиммасига олишга қодир бўлган қудратли ижтимоий-сиёсий кучга айланди. Масалан, мазкур хўжаликда ўз маблағи ҳисобига 80,3 минг доллар қийматга эга бўлган қишлоқ хўжалиги корхоналари учун зарур бўлган пластмасса қутилар ишлаб чиқариш лойиҳаси амалга оширилди. Бунинг натижасида яна бешта янги иш ўрни яратилди.\nҚишлоқ мулкдорлари ўз олдига қўйилган улкан мақсадларини босқичма-босқич амалга ошираётгани туфайли, юртимиздаги кўплаб фермер хўжаликлари шаклланиш давридан ўтиб, бугун тўла маънода саноат мажмуи сифатида фаолият юритмоқда. Энди, бу хўжаликлар фақат хомашё маҳсулотлари ёки мева-сабзавот етиштириш билан чекланаётгани йўқ, балки уларни чуқур қайта ишлаб, бежирим қадоқларда истеъмолчига етказиб бермоқда. Бу таърифу тавсифлар «Абдураҳмон Абдуғаффор давр» фермер хўжалиги фаолиятига ҳам тааллуқли, десак муболаға қилмаган бўламиз.\nХалқимизда «Қаловини топсанг қор ҳам ёнади», деган ибора бежиз айтилмайди. Мазкур хўжалик меҳнат жамоаси ҳам ана шу иборанинг маъно-мазмунини теран англаб, янги-янги лойиҳаларга дадил қўл урмоқда. Мисол учун, яқинда бу ерда 450 млн сўм эвазига катта бир лойиҳа амалга оширилди. Натижада, бир гектару 30 сотих ер майдонида иссиқхона қад ростлади. Иссиқхонага 1100 туп лимон кўчатлари экилиб, бешта янги иш ўрни яратилди.\nФермер хўжалигида маҳсулотларни хориж бозорларига чиқариш бўйича ҳам катта ишлар олиб борилмоқда. Жумладан, ўтган йили Россия ва Қозоғистонга олти млн 640 минг доллар қийматидаги турли хил қишлоқ хўжалиги маҳсулотлари экспорти амалга оширилди. Бундан ташқари, ишлаб чиқариш ҳажмини кенгайтириш, самарадорлик ва рентабеллик изчиллигини таъминлайдиган моддий-техник базани мустаҳкамлаш, ер майдонларини оптималлаштириш бўйича комплекс чора-тадбирлар қўлланишига муҳим эътибор берилмоқда.\nАйни пайтда қишлоқларда фермерларга кенг кўламли хизмат кўрсатувчи замонавий ишлаб чиқариш ва бозор инфратузилмаси яратилмоқда. Масалан, «Ўзсаноатқурилишбанк» филиали томонидан 2011 йилда ажратилган 2,5 млрд сўм кредит маблағи эвазига 2000 тонна сиғимга эга бўлган музлаткичли омборхона ташкил этилди. Замон талабларига тўла жавоб берадиган ушбу иншоотда ҳозир 10 нафар ишчи меҳнат қилмоқда. Айни пайтда, бу ерда «Микрокредитбанк» кредити ҳисобига 249 минг долларга 1000 тонналик қишлоқ хўжалиги маҳсулотларини сақлайдиган яна бир музлаткичли омборхона қурилмоқда. Ушбу лойиҳа шу кеча-кундузда ишга туширилади ва яна бешта янги иш ўрни яратилади.\nХулоса қилиб айтганда, дунё миқёсида озиқ-овқат хавфсизлигини таъминлаш масаласи тобора ўткир муаммога айланиб бораётган бугунги кунда мамлакатимизда аграр соҳада амалга оширилаётган ислоҳотлар нақадар долзарб ва муҳим эканлигини англаймиз. Шу билан бирга, деҳқон ва фермерларимизнинг самарали меҳнати эвазига яратилаётган озиқ-овқат маҳсулотлари халқимиз эҳтиёжини тўла-тўкис таъминлаётгани кишига мамнуният бағишлайди.


Осиё тараққиёт банки электр энергияси ҳисоблаш тизимини модернизация қилишга 300 млн доллар ажратади\n17:24 / 18.09.2015\nОсиё тараққиёт банки директорлар кенгаши Ўзбекистон ҳукуматига мамлакатда электр энергияси ҳисоблаш тизимини модернизация қилиш учун 300 млн доллар миқдорида кредит ажратиш таклифини маъқуллади.\n490 млн долларлик лойиҳа 3.1 млн электр ҳисоблагичлари харид қилиниб, мамлакатнинг 5 вилоятида – Андижон, Фарғона, Қашқадарё, Наманган ва Сурхондарёда ўрнатилишини кўзда тутади. Лойиҳа 4 йил давомида амалга ошириб борилади. ОТБ кредитидан ташқари, Ўзбекистоннинг ўз маблағлари ҳам уни молиялаштиришга йўналтирилади.\n2011 йил сентябрида ОТБ Ўзбекистонга 150 млн доллар ажратган бўлиб, бу пулларга Бухоро, Жиззах ва Самарқанд вилоятларида 1 млн шундай ҳисоблагичлар ўрнатилган эди. 207.4 млн долларлик лойиҳа ҳали якунланмаган бўлиб, 2018 йилга қадар давом этади.\n2018 йилга қадар “Ўзбекэнерго” жами 800 млн долларлик лойиҳалар ҳисобига электр энергияси ҳисоблаш тизими модернизациясини амалга оширишни кўзда тутмоқда.


Вена таклиф этадиHaqida.net\nHome Mahalliy Вена таклиф этади\nВена таклиф этади\nЎзбекистон давлат консерваториясида «Континент ФА» форум-фестивали доирасида ўтказилган концерт шундай номланди.\nЎзбекистон Республикаси Маданият вазирлиги ва Ўзбекистон давлат консерваторияси ҳамкорлигида ташкил этилган тадбирга профессор-ўқитувчилар, талабалар, ўқувчилар ва санъат ихлосмандлари таклиф этилди.\nМамлакатимизда санъат соҳасини ривожлантириш, ижодкорлар, хусусан, ёшларни ҳар томонлама рағбатлантириш борасида амалга оширилаётган саъй-ҳаракатлар юксак самаралар бераётгани таъкидланди. Айниқса, бу каби ишларда Президентимиз Шавкат Мирзиёевнинг 2017 йил 31 майдаги “Маданият ва санъат соҳасини янада ривожлантириш ва такомиллаштиришга доир чора-тадбирлар тўғрисида”ги қарори муҳим дастуриламал бўлаётир.\n«Континент ФА» форум-фестивали Ўзбекистонда фортепиано санъатини ривожлантириш мақсадида 2017-2019 йиллар учун мўлжалланган кенг қамровли мусиқий лойиҳа ҳисобланади. Мамлакатимизда илк бор татбиқ этилаётган мазкур лойиҳа фортепиано ансамбли ижросидаги ўзбек ва хорижий мусиқаларни тарғиб этиш ҳамда дуэт ижрочилиги анъаналарини давом эттиришга қаратилган. Шу билан бирга, ансамбль ижрочилигини фортепиано санъатининг муҳим йўналиши сифатида фаоллаштириш ушбу форум-фестивалнинг ўзига хос жиҳатидир.\n– Фестиваль доирасида турли тадбирлар ўтказилиши режалаштирилган, – дейди лойиҳа раҳбари, профессор Адиба Шарипова. – Концертлар, фортепиано дуэтлари ижрочилари танлови, илмий-амалий анжуман, маҳорат дарслари, семинарлар ва ижодий учрашувлар шулар жумласидандир. Тадбирда профессионал тайёргарликдан ўтган барча тоифадаги ижрочилар, хусусан, мусиқа мактаблари ўқувчилари, консерватория ўқитувчилари, талабалари ҳамда фортепиано санъатининг моҳир усталари қатнашади. Бугунги концерт рамзий маънода «Вена таклиф этади» деб номланди. Унда жаҳоннинг машҳур композиторлари асарлари ижро этилди.\nКонцертда А.Шарипова, М.Қосимова, Р.Полвонов, Т.Мякушко, Э.Дергачева, Ж.Муродбекова, Л.Вашурина, А.Юртанидзе, У.Маҳмудов каби фортепиано ижрочиларининг чиқишлари мухлису мутахассислар олқишига сазовор бўлди.\n700 млн сўм ва 125 та машина: Ўзбекистонда яна бир молиявий пирамида фош этилди\nКХДРнинг ядро дастури қачон якунланиши мумкинлиги айтилди


"Пингвинлар" аламли мағлубиятга учради\n21 апрель, 2018, 09:50 546\nБугун Миллий хокей лигасининг плей-офф босқичи, дастлабки раундидан ўрин олган беллашувлар бўлиб ўтди. Ушбу қарама-қаршиликларнинг бирида Стэнли кубогининг амалдаги икки карра ғолиби "Питтсбург пингвинз" ўз майдонида "Филадельфия флайерз"ни қабул қилди.\nБаҳс асосий дақиқаси деярли тенг курашлар остида кечди. Барча овейтаймга тайёрланиб турган бир вақтда меҳмонлар иродали ўйин намойиш этиб, ғалабани илиб кетишди. 58 ва 59 дақиқаларда ўз дарвозасидан 2та шайба олиб чиққан "пингвинлар" бу ўйинда ғалаба қозонишганида, кейинги босқичга йўл олишарди. Шу тариқа ушбу жуфтликдаги ўйинлар сериясида ҳисоб 3:2 кўринишига келди.\n"Питтсбург" – "Филадельфия" – 2:4 (0:1, 2:1, 0:2) – сериялар бўйича 3:2\n"Виннипег" – "Миннесота" – 5:0 (4:0, 0:0, 1:0) – 4:1\n"Нэшвилл" – "Колорадо" – 1:2 (0:0, 0:0, 1:2) – 3:2


Ўзбекистонда 2014 йилда 102 тонна олтин қазиб олинди » Ўзбекистон янгиликлари – Zamin.uz\nЎзбекистонда 2014 йили 102 тонна олтин қазиб олинди. Бу ҳақда, United States Geological Survey’нинг дастлабки баҳолашларига асосланиб, Telegraf.uz хабар бермоқда.\nУшбу кўрсаткич бўйича Ўзбекистон жаҳонда еттинчи бўлган. Рўйхатда Хитой 450 тонна кўрсаткич билан биринчи бўлса, ундан кейинги ўринларда Австралия (270 тонна), Россия (245), АҚШ (211), Канада (160), ЖАР ҳамда Перу (иккисида ҳам 150 тоннадан) бормоқда.\nҚайд этилишича, олтин қазиб олишнинг ўсиши асосан Хитой, Россия, Канада, Австралия ва Доминикан Республикасида кузатилган, Перу, Танзания, Жанубий Африка ва АҚШда эса қазиб олиш суръатлари пасайган.\n2012 йилда Ўзбекистон 98 тонна кўрсаткич билан Мексика билан бир қаторда олтин қазиб олиш бўйича саккизинчи ўринни эгаллаган эди. Маълумот учун, Ўзбекистонда олтин Навоий ва Олмалиқ кон-металлургия комбинатлари томонидан қазиб олинади.\n06:31 Ўзбекистонга Россия картошкаси жўнатилмоқда\n06:49 Ўзбекистонда полипропилен ишлаб чиқарилиши бошланди\n18:38 Қандим газни қайта ишлаш заводи қурилиши лойиҳаси ҳукумат томонидан тасдиқланди


7 Апр 2020 1514\nМеҳнат унумдорлигини 30 фоиз оширади, пахта ҳосилини юз фоиз машинада териб олиш, юқори сифатли экин навлари яратишни тўлиқ таъминлайди\nДавлатимиз раҳбарининг фармон ва қарорларига биноан, 2020 йилдан бошлаб қишлоқ хўжалигига бозор механизмларини кенг жорий этиш, тўлиқ рақамлаштириш, фермер ва деҳқонлар манфаатдорлигини ошириш мақсадида пахта ва ғалла етиштиришга давлат буюртмасини бекор қилиш ҳамда бозор тамойиллари асосида харид қилиш тизимига босқичма-босқич ўтиш белгилаб берилди. Бу борада Президентимиз томонидан 2020 йил 28 январда имзоланган “Ўзбекистон Республикаси қишлоқ хўжалигини ривожлантиришнинг 2020-2030 йилларга мўлжалланган стратегияси белгиланган вазифаларни 2020 йилда амалга ошириш чора-тадбирлари тўғрисида”ги қарори дастуриламал бўлади.\nҚишлоқ хўжалиги вазирлиги соҳада инновацион лойиҳаларни ҳаётга татбиқ этишга катта эътибор қаратмоқда. Олиб борилаётган изланишлар, турли даражадаги ҳамкорликлар негизида тармоқда туб бурилишлар рўй бериши кутиляпти. Аввало, сунъий йўлдош тасвирлари ва техник воситалари ёрдамида рақамлаштиришни босқичма-босқич амалга оширишда “Ақлли қишлоқ хўжалиги”ни жорий этиш концепцияси лойиҳаси ишлаб чиқилади. Лойиҳа амалиётга татбиқ этилса, деҳқончилик маҳсулотларининг экспорт имконияти кенгаяди, “ишлаб чиқаришдан пештахтагача” кузатув тизимини 50 фоиз ишга туширишга эришилади. Меҳнат унумдорлиги 30 фоиз ошиб, пахта ҳосили тўлиқ машинада териб олинади. Стрессларга чидамли, юқори ҳосилдор, ташишга мослашган, биоактив моддаларга бой экинлар навларини яратиш 100 фоиз таъминланади.\nҚишлоқ хўжалиги ерлари ва уларда етиштириладиган экинлар ҳолатини тезкор ҳамда аниқ баҳолашда ҳам сунъий йўлдош маълумотларидан фойдаланиш, масофадан зондлаш технологиялари тажрибадан ўтказилади. Бу билан республика бўйича барча турдаги қишлоқ хўжалиги экинларини аниқлаш ва майдонларни баҳолашга эришилади. Сунъий йўлдош маълумотлари республикада “аниқ деҳқончиликни юритиш” бўйича ахборот-таҳлилий базани шакллантиришга хизмат қилади ва фермер хўжаликларининг мобил иловадан фойдаланиши имконияти яратилади.\nЯна бир муҳим йўналиш — “Ақлли иссиқхона” технологияси бўйича лойиҳалаштириладиган объектлар сони 500 тага етказилади. Чорвачиликда эса маҳсулотлар ишлаб чиқаришнинг автоматлаштирилган тизими йўлга қўйилади. Бунинг натижасида соҳада ишлаб чиқариш билан боғлиқ харажатлар 15 фоиз қисқаради.\nМамлакатимизда рақамли қишлоқ хўжалигига ўтиш ишлари Қишлоқ хўжалиги ва озиқ-овқат ташкилоти (ФАО) ва Жаҳон банки билан ҳамкорликда амалга ошириляпти. Эндиликда экин ерлари, яйлов ва ўрмон майдонларини электрон тарзда мониторинг қилиш лойиҳаси, қишлоқ хўжалигини рақамлаштиришга ўтишнинг фазалари ва йўналишларини аниқ белгилаш бўйича техник-иқтисодий асоснома ҳамда техник топшириқ ишлаб чиқилади.\nПрезидентимизнинг 2019 йил 17 июндаги фармони билан тасдиқланган концепция доирасида қишлоқ хўжалигида фойдаланишга киритиладиган ерларни геоахборот тизими орқали мониторинг қилиш мақсадида махсус онлайн платформа прототипи яратилди. Агросаноат мажмуига тегишли барча вазирлик ва идоралар ахборот тизимларининг интеграциясини таъминлайдиган ягона дастур ҳам ишлаб чиқилади. Айни пайтда эса “Ақлли қишлоқ хўжалиги” давлат дастури лойиҳаси устида иш олиб борилмоқда.\nҚишлоқ хўжалигининг такомиллашган тизимларида турли “ақлли технологиялар” (смарт-сенсорлар) экин ва атроф-муҳит шароитидан келиб чиқилган ҳолда ўрнатилади. Масалан, зараркунандалар ва касалликларни олдиндан аниқловчи, иқлим назорати — ҳароратни, намликни, карбон диоксид даражасини ўлчовчи воситалар, озуқа моддалари билан таъминлаш ва суғориш асбоблари кабилар шулар жумласидан. Уларнинг қўлланилиши ҳосилдорликни камида 30 фоиз оширишни кафолатлайди. Бундан ташқари, қишлоқ хўжалиги маҳсулотларини ишлаб чиқариш ва уларни сотиш занжирларида ҳам такомиллашган тизимлар жорий этилади ва пировардида катта ҳажмдаги электрон маълумотларни йиғиш имконияти яратилади. Уларни сақлаш ва таҳлил қилиш натижасида эса сув, ер ва бошқа чегараланган ресурслардан самарали фойдаланиш, озиқ-овқат сифати ва хавфсизлигини таъминлаш мумкин.\nЭлектрон тизимнинг қулайлиги шундаки, ҳосил йиғилганидан сўнг ҳам унинг фаолияти маҳсулотларни қайта ишлаш, қадоқлаш, тозалаш, навга ажратиш, етказиш ва бошқа қўшимча қиймат занжирларини яратиш каби йўналишларда давом этади. Қисқаси, “Ақлли қишлоқ хўжалиги” технологиялари юқори ҳосилдорлик ва сифатга эришиш, сув сарфи ҳамда маҳсулот таннархини камайтириш, ҳосилни режалаштириш ва прогнозлаш каби йўналишларда муҳим ўрин тутади. Шу билан бирга, смарт-технологиялар жорий этилиши ёш авлод вакилларида бу тармоққа қизиқиш уйғотади. Бу эса соҳада янги иш ўринлари кўпайишига йўл очади. Аммо рақамли қишлоқ хўжалигини ташкил этиш ва ундан фойдаланиш билан боғлиқ масала ҳам борки, у соҳани чуқур биладиган ҳамда замонавий техник-технологик билимларга эга малакали кадрлар талабини юзага келтиради. Энг аввало, қишлоқ хўжалигида янги касб эгалари — дастурчи, ITo (асбоблар интернети) муҳандиси, IT-мутахассислар зарур бўлади.\nПрезидентимизнинг ўтган йил 19 августдаги “Тошкент давлат аграр университети фаолиятини янада такомиллаштириш чора-тадбирлари тўғрисида”ги қарорига мувофиқ, ушбу олий таълим муассасаси ва унинг филиалларида қишлоқ хўжалиги таълими ва илм-фанини янада ривожлантиришнинг устувор йўналишлари этиб тармоққа инновацион ресурс тежамкор технологияларни қўллаш, “Ақлли қишлоқ хўжалиги” (Smart agriculture) ва рақамлаштирилган агротехнологияларни жорий қилиш бўйича замонавий билимларга эга бўлган кадрлар тайёрлаш белгиланди. Бу, олий таълим тизимида ҳар томонлама етук кадрлар тайёрлашга давлат сиёсати даражасида қаралаётган айни пайтда қишлоқ хўжалигида ҳам рақамли технологиялар билан ишлай оладиган, халқаро тажрибаларни пухта ўзлаштирган малакали кадрлар тайёрлашда муҳим омил бўлади.\nҚишлоқ хўжалиги вазирлигининг инновацион технологияларни жорий этиш\nва қишлоқ хўжалигини рақамлаштириш бошқармаси бошлиғи.


13.05.2018 19:02 0 2275\nЎзбекистон Ташқи ишлар вазирлиги «Америка овози» халқаро жамоатчилик радиокомпаниясини аккредитациядан ўтказди. Бу ҳақда вазирлик расмий сайтида маълум қилинди.\n2018 йил 10 май ҳолатига кўра, хорижий оммавий ахборот воситаларининг 41 нафар мухбири Ташқи ишлар вазирлиги томонидан аккредитациядан ўтказилган. «Америка овози» халқаро жамоатчилик радиокомпаниясидан эса Навбаҳор Имомовага Ўзбекистонда фаолият юритиш ҳуқуқи берилган.\nТашқи ишлар вазирлиги расмий сайтидан скриншот.\nЎзАнинг ёзишича, шу давргача муайян тадбирларни ёритиш учун маълум бир белгиланган муддатли рухсатномалар берилган, бироқ малакатда эмин эркин фаолият юритиш учун ҳали америкалик бирор бир журналист бундай мақомга бугунги кунгача эга бўлмаган.\nЎзбекистон Республикаси Президенти Шавкат Мирзиёевнинг АҚШга илк расмий ташрифини ёритиш учун Ўзбекистондан 80 га яқин оммавий ахборот воситалари ходимлари жалб этилгани ҳақида хабар берган эдик. Ушбу ташриф арафасида Ўзбекистон Миллий ахборот агентлиги ҳамда «Америка овози» телерадиоси ҳамкорликда туркум материаллар тайёрлашни режалаштирган. «Америка овози» мухбири Навбаҳор Имомова Шавкат Мирзиёев ташрифини ЎзА учун ёритиб турадиган журналист сифатида кўрсатилган.\nЭслатиб ўтамиз, «Америка овози» («Voice of America») америка халқаро жамоатчилик радиокомпанияси дунёнинг 45 тилида, шу жумладан, ўзбек тилида ҳам телерадиоэшиттиришларни эфирга узатиб келади. Компания штаб-квартираси Вашингтонда жойлашган. Асосан янгиликлар, ахборот ва маданий дастурларни ёритишга йўналтирилган.\n«Америка овози» аккредитация\nМаҳаллий 13/11, 20:11\nСпорт 30/10, 11:57\nТаҳлил 09/07, 11:16


РАМАЗОННИНГ САВОБИ ЧЕКСИЗ...\nҲар бир мўмин киши муборак Рамазон ойи келишини интиқлик билан кутади. Қуръони каримнинг мазкур ойда нозил қилина бошланиши бу ойнинг нақадар улуғлигидан далолат беради. Аллоҳ таоло бундай марҳамат қилади: Рамазон ойи – унда одамларга ҳидоят ҳамда ҳидояту фурқондан иборат очиқ-ойдин ҳужжатлар бўлиб, Қуръон нозил қилинган. (Бақара сураси, 185 оят).\nПайғамбаримиз Муҳаммад (с.а.в) бу муборак ойнинг ташрифи ҳақида марҳамат қилиб: “Бу ойда жаннат эшиклари очилади, жаҳаннамнинг эшиклари эса беркитилади, шайтонлар кишанланади”, деганлар. (Имом Аҳмад ривояти).\nҲадиси қудсийда Аллоҳ таоло: “Одам боласининг барча амаллари ўзи учун, аммо рўза Мен учун. Унинг мукофотини ўзим бераман”, деб марҳамат қилади (Имом Бухорий ривояти).\nДарҳақиқат, рўза банданинг тақвосини оширади, инсонни улуғ мартабага кўтаради. Бой-камбағал, шоҳу-гадо, ҳамма-ҳаммани бир қаторга қўяди. Албатта, Рамазон ойи хайру-эҳсон ойи. Гуноҳлар мағфират этилиб, Аллоҳ рози бўладиган амаллар эвазига кўплаб савобларга эга бўладиган ой. Лекин, йиллар бир-бирига ўхшамаслиги мумкин. Бу йилги Рамазон дунё мамлакатлари халқлари саломатлигига хавф солиб турган тожсимон вирус касаллиги авж олган, кучли шамол ва сув тошқинлари каби табиий офатлар билан синалаётган мураккаб кунларга тўғри келди. Буларнинг барчаси Аллоҳ таолонинг синовли кунларидир. Мамлакатимиз аҳолиси синовли кунларни бошидан ўтказмоқдалар. Аллоҳнинг инояти билан Муҳтарам Президентимиз бошчилигидаги ҳукуматимиз томонидан ўз вақтида зарур чора-тадбирларнинг амалга оширилиши натижасида талофат оқибатлари бартараф этилиб, юртдошларимиз ўз уйларига қайтиб келмоқдалар. Эзгуликка ташна халқимиз эса бундай синовли кунларда одамийликнинг энг юксак намунасини кўрсатиб, ўзгалар дардини ўз дарди деб қабул қилдилар. Жабрдийда юртдошларимизга меҳр-мурувват, саҳоват ва кўмак қўрсатдилар. Уларни ҳам моддий ва ҳам маънавий жиҳатдан ҳам қўллаб-қувватлашда давом этмоқдалар.\nМамлакатимизда карантин ва чеклов қоидалари амал қилиб турганлиги сабабли, мўмин-мусулмонлар ушбу Рамазон ойида ўтказадиган ифторлик эҳсонларини оммавий тарзда ўтказиш мумкин эмас. Албатта бу муборак ойда эҳсон учун атаган маблағларни қўлларида қолиб кетмаслиги учун ҳар-бир киши қайғуриши лозим бўлади, бошқача қилиб ифодалайдиган бўлсак, эҳтиёжманд кишиларлар учун очилган махсус ҳисобга ўтказиб беришимиз жуда фазилатли ва савобли иш бўларди. Маҳаллий ҳокимликларимиз томонидан меҳр-саҳоватга муҳтож хонадонлар рўйхати шакллантирилган. Эҳсонимизнинг ана шу муҳтож инсонлар қўлига бориб тушиши эса, ўша инсонларнинг дилини равшанлаштиради, мушкулини осон қилади, ҳаётга, яшашга бўлган иштиёқини оширади.\nМуборак Рамазон ойи барча юртдошларимизга хайрли ва барокатли бўлсин. Юртимиз тинч, осмонимиз мусаффо бўлсин.\nН.Темирова - ЎМИ вилоят вакили хотин қизлар масалалари бўйича маслаҳатчиси\nКиритилган вақти: 15/05/2020 10:49; Кўрилганлиги: 50\nМатериал манзили: http://sammuslim.uz/articles/actual/ramazonning-savobi-cheksiz\nЧоп этилган вақт: 04/06/2020 19:42


198. Зулмнинг ҳаромлиги ҳақида | Ислом Нури\n198. Зулмнинг ҳаромлиги ҳақида\n1689 марта кўрилган\n«مَا لِلظَّالِمِينَ مِنْ حَمِيمٍ وَلا شَفِيعٍ يُطَاعُ»\n«Золим кимсалар учун (қиёмат кунида) на бир дўст ва на итоат қилинадиган (яъни шафоати қабул қилинадиган) оқловчи бўлмас» (Ғофир: 18).\nعَنْ أَبِي ذَرٍّ رَضِيَ اللَّهُ عَنْهُ عَنْ النَّبِيِّ صَلَّى اللَّهُ عَلَيْهِ وَسَلَّمَ فِيمَا رَوَى عَنْ اللَّهِ تَبَارَكَ وَتَعَالَى أَنَّهُ قَالَ: «يَا عِبَادِي إِنِّي حَرَّمْتُ الظُّلْمَ عَلَى نَفْسِي وَجَعَلْتُهُ بَيْنَكُمْ مُحَرَّمًا فَلا تَظَالَمُوا، يَا عِبَادِي كُلُّكُمْ ضَالٌّ إِلاَّ مَنْ هَدَيْتُهُ فَاسْتَهْدُونِي أَهْدِكُمْ، يَا عِبَادِي كُلُّكُمْ جَائِعٌ إِلاَّ مَنْ أَطْعَمْتُهُ فَاسْتَطْعِمُونِي أُطْعِمْكُمْ، يَا عِبَادِي كُلُّكُمْ عَارٍ إِلاَّ مَنْ كَسَوْتُهُ فَاسْتَكْسُونِي أَكْسُكُمْ، يَا عِبَادِي إِنَّكُمْ تُخْطِئُونَ بِاللَّيْلِ وَالنَّهَارِ وَأَنَا أَغْفِرُ الذُّنُوبَ جَمِيعًا فَاسْتَغْفِرُونِي أَغْفِرْ لَكُمْ، يَا عِبَادِي إِنَّكُمْ لَنْ تَبْلُغُوا ضَرِّي فَتَضُرُّونِي وَلَنْ تَبْلُغُوا نَفْعِي فَتَنْفَعُونِي، يَا عِبَادِي لَوْ أَنَّ أَوَّلَكُمْ وَآخِرَكُمْ وَإِنْسَكُمْ وَجِنَّكُمْ كَانُوا عَلَى أَتْقَى قَلْبِ رَجُلٍ وَاحِدٍ مِنْكُمْ مَا زَادَ ذَلِكَ فِي مُلْكِي شَيْئًا، يَا عِبَادِي لَوْ أَنَّ أَوَّلَكُمْ وَآخِرَكُمْ وَإِنْسَكُمْ وَجِنَّكُمْ كَانُوا عَلَى أَفْجَرِ قَلْبِ رَجُلٍ وَاحِدٍ مَا نَقَصَ ذَلِكَ مِنْ مُلْكِي شَيْئًا، يَا عِبَادِي لَوْ أَنَّ أَوَّلَكُمْ وَآخِرَكُمْ وَإِنْسَكُمْ وَجِنَّكُمْ قَامُوا فِي صَعِيدٍ وَاحِدٍ فَسَأَلُونِي فَأَعْطَيْتُ كُلَّ إِنْسَانٍ مَسْأَلَتَهُ مَا نَقَصَ ذَلِكَ مِمَّا عِنْدِي إِلاَّ كَمَا يَنْقُصُ الْمِخْيَطُ إِذَا أُدْخِلَ الْبَحْرَ، يَا عِبَادِي إِنَّمَا هِيَ أَعْمَالُكُمْ أُحْصِيهَا لَكُمْ ثُمَّ أُوَفِّيكُمْ إِيَّاهَا فَمَنْ وَجَدَ خَيْرًا فَلْيَحْمَدْ اللَّهَ وَمَنْ وَجَدَ غَيْرَ ذَلِكَ فَلا يَلُومَنَّ إِلاَّ نَفْسَهُ» (أخرجه مسلم).\n- Эй бандаларим, Мен зулмни Ўзимга ҳаром қилдим. Уни сизларнинг ўртангизда ҳам ҳаром этдим. Бас, бир-бирларингизга зулм қилмангиз.\n- Эй бандаларим, барчаларингиз залолатдасизлар. Фақат Мен ҳидоят этганларгина бундан мустасно. Бас, Мендан ҳидоят тиланг, сизларни ҳидоятга йўллайман.\n- Эй бандаларим, барчаларингиз очсизлар. Фақат Мен таом берганларгина (оч эмас). Бас, Мендан таом сўрангиз, сизларни таомлантираман.\n- Эй бандаларим, барчаларингиз яланғочсизлар. Фақат Мен кийинтиргангина (яланғоч эмас). Бас, Мендан кийинтиришимни сўранглар, сизларни кийинтираман.\n- Эй бандаларим, сизлар кеча-ю кундуз хато қиласизлар. (Фақат) Мен барча гуноҳларни мағфират этаман. Бас, мендан мағфират тилангиз, сизларни мағфират қиламан.\n- Эй бандаларим, сизлар Менинг зараримга (яъни Менга зарар етказиш даражасига) ҳеч қачон етолмайсизлар-ки, Менга зарар берсангизлар! Менинг нафимга ҳам асло етолмайсизлар-ки, Менга наф берсангизлар!\n- Эй бандаларим, агар аввалингиз-у охирингиз, инсу жинларингиз орангиздаги бир энг тақводор инсоннинг қалбидек (тақводор) бўлса ҳам бу Менинг мулкимга ҳеч нарса зиёда қилмайди.\n- Эй бандаларим, агар аввалингиз-у охирингиз, инсу жинларингиз энг фожир инсоннинг қалбидек (фожир) бўлса ҳам бу Менинг мулкимдан бирон нарсани камайтира олмайди.\n- Эй бандаларим, агар аввалингиз-у охирингиз, инсу жинларингиз бир жойга тўпланиб Мендан (ҳожатларини) сўрасалар ва Мен уларнинг ҳар бирига сўраган нарсасини берганимда ҳам, бу Менинг ҳузуримдаги нарсаларни игна денгизга ботирилганда (денгиз сувидан) қанчалик камайтирадиган бўлса, ўшанча миқдорда камайтиради.\n- Эй бандаларим, мана шу амалларингиз, Мен уларни ҳисоблайман ва шунга қараб сизларга тўлиқ жазо-мукофот берурман. Ким яхши мукофотни топса, бас, Аллоҳга ҳамд айтсин. Ким бошқа нарсани топса, фақат ўзини маломат қилсин!» (Имом Муслим ривояти).\nعَنْ ابْنِ عَبَّاسٍ رَضِيَ اللَّهُ عَنْهُمَا أَنَّ النَّبِيَّ صَلَّى اللَّهُ عَلَيْهِ وَسَلَّمَ بَعَثَ مُعَاذًا إِلَى الْيَمَنِ فَقَالَ: «اتَّقِ دَعْوَةَ الْمَظْلُومِ فَإِنَّهَا لَيْسَ بَيْنَهَا وَبَيْنَ اللَّهِ حِجَابٌ» (رواه البخاري)\nРасулуллоҳ соллаллоҳу алайҳи ва саллам Муоз розияллоҳу анҳуни Яманга юборар эканлар: «Мазлумнинг дуосидан сақланинг! Зеро, у билан Аллоҳ ўртасида парда йўқдир», дедилар (Имом Бухорий ривояти).\nЗулм энг қабиҳ сифатлардан бўлиб, у фақат зўравон, мутакаббир ва Аллоҳнинг буюклигини ва Унинг азоби қаттиқлигини унутган кимсадан содир бўлади. Аллоҳ субҳанаҳу ва таоло комил адолати туфайли зулмни Ўзига ҳаром қилган ва бандалари ўртасида ҳам ҳаром қилган, зулм қилувчи кимсаларга қаттиқ азоб борлиги билан огоҳлантирган.\nЗулм ҳаромдир, ундан қаттиқ қайтарилган;\nМазлумнинг дуоси ижобатдир.\n‹ 197. Тақиқланган сўзлар ҳақида юқорига 199. Зулмнинг оқибати ҳақида ›